text:
Toiseach tòiseachaidh nas fhasa
Draoidh suidheachadh nan cunntasan
B’ fheudar dhut a bhith eòlach air na roghainnean IMAP, SMTP, SSL/TLS mus robh am feart seo ann. Cha leig thu leas ach dìreach d’ ainm, am post-dealain is am facal-faire agad agus bheir draoidh nan cunntasan sùil air an stòr-dàta againn ’s lorgaidh e na roghainnean ceart dhut.
Leabhar nan seòladh le briogadh a-mhàink
Chan eil feum ach air aon bhriogadh le leabhar nan seòladh ùr gus daoine a chur ris gu èasgaidh. Cha leig thu leas ach briogadh air an rionnag san teachdaireachd a fhuair thu. Ma bhriogas tu air dà thuras, bidh cothrom agad barrachd fiosrachaidh a chur ris, can dealbh, co-là breith no fiosrachadh eile.
Cuimhniche nan ceanglachan
Cumaidh cuimhniche nan ceanglachan sùil airson faclan mar ceanglachan no ceanglachain (agus faclan eile, can seòrsa de dh’fhaidhlichean) ann am bodhaig na teachdaireachd agad agus bheir e gu d’ aire ceanglachan a chur ris mus cuir thu an teachdaireachd.
Tabaichean is lorg
Tabaicheans
Ma tha thu dèidheil air a’ bhrabhsadh tabaichte ann am Firefox, còrdaidh am post-dealain tabaichte riut cuideachd. Le post-dealain tabaichte, ’s urrainn dhut teachdaireachdan a luchdadh ann an tabaichean eadar-dhealaichte gus an urrainn dhut leumadh eatarra gu èasgaidh. Can ma tha thu a’ dèanamh iomradh air teachdaireachd eile. ’S urrainn dhut iomadh teachdaireachd puist a chumail fosgailte leis a’ phost-dealain tabaichte.
Ma nì thu briogadh dùbailte no ma phutas tu Enter air teachdaireachd puist, thèid fhosgladh ann an taba ùr. Ma nì thu briogadh deis air pasgain no teachdaireachdan, thèid am fosgladh ann an taba sa chùlaibh.
Nuair a dh’fhàgas tu Thunderbird, thèid na tabaichean a tha agad ann a shàbhaladh ’s thèid an aiseag nuair a dh’fhosglas tu Thunderbird an ath thuras. Tha clàr-taice ùr ann airson nan tabaichean air bàr-innealan nan tabaichean cuideachd leis an urrainn dhut leumadh eadar na tabaichean.
Bàr-inneal a’ ghrad-chriathraidh
’S urrainn dhut am post agad a chriathradh nas luaithe le bàr-inneal a’ ghrad-chriathraidh. Cuir a-steach faclan ann am bogsa-luirg na grad-chriathraige agus chì thu na toraidhean sa bhad. No ’s urrainn dhut am post agad a chriathradh a-rèir theachdaireachdan ùra, thagaichean is daoine ann an leabhar nan seòladh agad. ’S urrainn dhut criathrag a "phrìneachadh" no a shàbhaladh cuideachd ’s a chleachdadh ann an iomadh pasgan.
Lorg
Tha inneal-luirg ùr aig Thunderbird 3.1 leis an urrainn dhut criathradh no lorg a-rèir ama gus am faigh thu am post a tha a dhìth ort. Tha Thunderbird 3.1 a’ clàr-amaiseadh am post gu lèir agad cuideachd agus gheibh thu greim air teachdaireachdan leis nas luaithe fhathast. Chì thu toraidhean an luirg agad ann an taba gus an urrainn dhut leumadh eadar na toraidhean agad ’s post eile gu èasgaidh.
Tasg-lann nan teachdaireachdan
Ma bhios tu sa bheachd gum bi feum agad air teachdairean latha eile ach mur eil thu ’ga iarraidh sa bhogsa a-steach agad, cuir san tasg-lann e seach a bhith a sguabadh às! Ma chuireas tu rudan san tasg-lann, cumaidh tu am bogsa a-steach agad glan sgiobalta ’s glèidhidh tu am post agad ann an siostam ùr de phasgain san tasg-lann.
Ma chleachdas tu putan na tasg-lainn no am putan ’A’, thèid am post agad a chur san tasg-lann.
Am manaidsear gnìomhachd
Clàraichidh am manaidsear gnìomhachd gach rud a thachras eadar Thunderbird is solaraiche a’ phuist agad san aon àite. Chan eil feum tuilleadh air tomhas. Cha leig thus leis ach sùil a thoirt air aon àite airson gach fiosrachadh mun phost agad.
Gnàthaich am post-dealain agad
Coltas ┐ stoidhle Thunderbird
Tha pearsachan ann, "craiceannan" aotram a dh’atharraicheas an coltas a tha air Thunderbird sa bhad. Tha na ceudan de chraiceannan ann ’s na h-ùrlaran aca stèidhichte air gach rud eadar na filmichean as ùire, seallaidhean ainmeil ’s tatùthan Seapanach. Tha roghadh is taghadh agad cuideachd eadar na ceudan de dh’ùrlaran a chuireas coltas eile air na h-ìomhaigheagan ann an Thunderbird.
Pasgain ghlice
Cuidichidh na pasgain ghlice ma tha thu airson smachd a chumail air iomadh cunntas puist ’s iad a’ co-aonadh nam pasgan sònraichte, leithid nam bogsaichean a-steach, pasgain a’ phuist chuirte no pasgan nan tasg-lannan. Cha bhi agad siubhal eadar na diofar bogsaichean a-steach agad, fear gach cunntas, ’s gach teachdaireachd a thig a-steach san aon phasgan agad.
Manaidsear nan tuilleadan
Lorg is stàlaich tuilleadan ann an Thunderbird fhèin. Cha bhi agad tadhal air làrach-lìn nan tuilleadan tuilleadh. Tòisich manaidsear nan tuilleadan agus sin agad e. Ann an dà inntinn dè an tuilleadan ceart dhut? Dèan an taghadh ceart ’s an rangachadh, na molaidhean, na tuairisgeulan ’s dealbhan nan tuilleadan beò ’gad chuideachadh.
Dìon am post-dealain agad
Prìobhaideachd threun
Tha Thunderbird a’ cur taic ri tèarainteachd an luchd-chleachdaidh ’s dìon cèin de dhealbhan. Cuiridh Thunderbird casg air dealbhan cèin ann an teachdaireachdan puist gu fèin-obrachail gus do phrìobhaideachd a dhìon.
Dìon an aghaidh fiasgaich
Tha Thunderbird ’gad dhìon o fhoill puist-dhealain, gleus a dh’fheuchas ri fiosrachadh pearsanta ’s dìomhair fhaighinn uat air car. Bheir e rabhadh dhut ma gheibh thu teachdaireachd a dh’fhaodadh a bhith ’na theachdaireachd fiasgaich. Agus mar dhìon a bharrachd, bheir Thunderbird rabhadh dhut ma bhriogas tu air ceangal ’s coltas gun giùlain an ceangal thu a dh’àite eile seach an làrach-lìn a tha an URL san teachdaireachd a’ cur ’nad shùilean.
rachadh fèin-obrachail
Thunderbird’s update system checks to see if you’re running the latest version, and notifies you when a security update is available. These security updates are small (usually 200KB - 700KB), giving you only what you need and making the security update quick to download and install. The automated update system provides updates for Thunderbird on Windows, OS X, and Linux in over 40 different languages.
A’ faighinn cuidhteas dhen truilleis
Cum air thoiseach air spama leis na h-innealan ùraichte, air a bheil fèill mhòr, aig Thunderbird. Thig gach post-dealain a gheibh thu tro na criathragan sàr-mhath aig Thunderbirg an aghaidh puist truilleis. Bidh Thunderbird "ag ionnsachadh" a h-uile turas a chomharraicheas tu teachdaireachd mar spama agus leis a-sin, fàsaidh an criathradh nas fhearr ’s gheibh thu nas lugha dhen phost nach robh a dhìth ort co-dhiù. ’S urrainn do Thunderbird criathragan spama solaraiche a’ phuist agad-sa a chleachdadh gus casg a chur air a’ phost truilleis mus ruig e am bogsa a-steach agad.
An còd fosgailte
Tha pròiseas leasachaidh aig cridhe Thunderbird a tha stèidhichte air còd fosgailte. Tha an còd seo ’ga shìor leasachadh leis na mìltean de leasaichearan is eòlaichean tèarainteachd dìoghrasach, eòlach, fiosrach air feadh an t-saoghail. Leis a’ choimhearsnachd fhosgailte ’s ghnìomhach seo, ’s urrainn dhuinn dèanamh cinnteach gum bi ar bathar nas tèarainte ’s gun dèid ùrachadh gu luath ach ’s ann aig an aon àm cothrom a ghabhail air na h-innealan luachaidh is sganaidh as fhearr o threas pàrtaidhean gus an tèarainteachd air fad a leasachadh.


c: text/html

text:
Gu dearbh, tha e uabhasach buaidh aig innealan rannsachaidh air mar a bu chòir làraichean-lìn a bhithair a thogail. Tha a 'mhòr-chuid de na h-innealan rannsachaidh a' cur cudrom air càileachd an t-susbaintagus ùrachadh ùine. Mar sin, a bhith iomchaidh, bu chòir dhut an t-susbaint agad ùrachadhgu tric. Julia Vashneva, Manaidsear Soirbheachd Luchd-cleachdaidh aig Semalt Seirbheisean Didseatach,mìneachadh carson a tha susbaint ùr na phrìomh adhbhar a tha ag adhbharachadh soirbheachas do làrach-lìn.
1. Gu tric a 'crathadh le innealan rannsachaidh
Ma thèid an làrach-lìn agad ùrachadh gu cunbhalach le artaigilean ùra agus duilleagan lìn, an uairsin inneal rannsachaidhBidh criùlairean a 'tadhal air an làrach sin gu tric. Tha e a 'ciallachadh gun tèid clàr-innse de do làrach a dhèanamhnas luaithe. Nuair a bhios innealan rannsachaidh a 'tadhal air an làrach agad gu cunbhalach, faodaidh tu rangachadh nas àirde a choileanadhma tha do shusbaint luachmhor. Nuair a chuireas tu susbaint ùr ris an làrach-lìn agad, innealan rannsachaidhgabh mothachadh air sin agus ath-rèiteachadh làrach an làraich agad. Mar sin, ùraich do làrach-lìngu cunbhalach gus barrachd chothroman fhaighinn air ìre nas àirde fhaighinn
2. Àrdachadh Comasan Ùghdarras na Làraich
Tha am prìomh ro-innleachd airson ùghdarras do làrach-lìn a mheudachadh a 'cruthachadh barrachd susbaint.Foillsich susbaint nas luachmhoire, as ùire, agus gu cinnteach bheir thu seachad do làrachbarrachd comas ùghdarras..Ma nì thu lèirmheas air làraichean ùghdarras san t-suidheachadh agad, thu fhèintuigsinn gu bheil mìltean de dhuilleagan aca a tha clàraichte le Google. Ma tha thudeònach a bhith an sàs anns an lìog aca, feumaidh tu barrachd susbaint iomchaidh fhoillseachadh. Ma nì thua tha cunbhalach ann an sgrìobhadh barrachd susbaint air cuspair sònraichte, gheibh thu earbsa bhodaoine agus einnseanan rannsachaidh. Meudaichidh sgòr an ùghdarrais air an làrach agad mar a gheibh thuearbsa barrachd is barrachd. Tog do chliù le bhith gnìomhach air àrd-ùrlaran agus fòraman mheadhanan sòisealta.
3. Barrachd Susbaint Mìneachadh air Faclan-luirg
Nuair a bhios tu a 'cruthachadh susbaint ùr gu cunbhalach, bidh mòran fhaclan-luirg aig an làrach agad. Le bhith a 'cruthachadh prìomh fhacalearrainnean cuimsichte, bidh cothrom agad cuimseachadh air barrachd luchd-tadhail. Einnseanan rannsachaidhaithnichidh an làrach agad cuideachd agus cuiridh e thu barrachd luchd-tadhail thu. Fiù ged nach stèidhich Googletòrr cuideam air an àireamh de fhaclan-luirg air an làrach-lìn agad, tha e fhathast cudromach a bhith a 'suidheachadhfaclan-luirg anns an artaigil agad. Tha faclan-luirg gan cleachdadh le innealan rannsachaidh gus do chlàran-amais a chlàradhlàrach stèidhichte air cuspair. Cuimhnich gun a bhith a 'toirt do artaigil le faclan-luirg mar seotarraing peanasan air innealan rannsachaidh.
4. Cùm do luchd-leughaidh fiosraichte
Cumaidh na h-ùrachaidhean cunbhalach ur fo-sgrìobhaichean agus luchd-tadhail ùraichte ris na tachartasan agus na h-atharrachaidheananns a 'ghnìomhachas agad. Tha cumhachd aig susbaint ùr gus luchd-tadhail ùr a thionndadh gu luchd-ceannach.Le bhith a 'foillseachadh fiosrachadh ùr gu tric, cumaidh tu an luchd-èisteachd agad an sàs. Bidh seoa 'cosnadh dìlseachd fad-ùine bho luchd-ceannach, agus mar sin bidh an làrach agad a' fàs ann an co-cheangal agussgaoileadh. Thoir fiosrachadh dearbhach don luchd-tadhail agad mu na stuthan is na seirbheisean agad.Innis do luchd-tadhail mu na buannachdan a th 'agad bho na toraidhean agad agus carson a tha feum aca orra. Nuair a bhios tuThoir seachad gu leòr fiosrachaidh do luchd-ceannach a dh'fhaodadh a bhith ann, bidh thu gan cuideachadh gus an roghainn cheart a dhèanamh,agus is coltaiche gun cheannaich iad na toraidhean agad.

robotstxt: allowed

filter: keep


text:
Obair air stòras ùr an Dùnrath
Thòisich obair gus stòras ùr niùclasach fon talamh a chruthachadh ann an Dùnrath.
Bidh àite san stòras son 240,000 tonnaichean de sgudal niùclasach a tha aig ìre ìosal de chunnart.
'S e leithid pàipear, seann innealan, agus aodach a bhios air an stòradh ann.
Bidh sia roinnean san stòras aig a' cheann thall, gach fear cho mòr ri pàirce ball-coise agus le doimhneachd de 20 meatair.
'S iad a' chompanaidh Graham Construction a bhios os cionn na h-obrach.
Cosgaidh an obair £100m.


text:
Oidhche mhòr an Lìog Leòdhais
3 An t-Sultain 2014 Ùraichte aig Ùraichte aig
Thèid Lìog Leòdhais is na Hearadh a rèiteach oidhche Chiadain nuair a chluicheas an Taobh Siar an aghaidh nan Loch ann am Barbhas aig 6.30f.
Tha an Taobh Siar ag amas air eachdraidh a dhèanamh agus an lìog a bhuannachadh 'son a' chiad uair.
Chan eil a dhìth orra ach puing - ach bidh dùbhlan mhòr aca bho na Lochan a tha air èirigh dhan darna àite is iad ag amas air an tiotal iad fhèin.
Tha Cathraiche Comann Ball Coise Leòdhais agus na Hearadh, Coinneach MacÌomhair, am measg na tha e air bhioran mun gheama.


text:
Buaidh na droch shìde air Ghàidhealtachd
Tha dà rathad gu math cudromach air taobh siar na Gàidhealtachd fhathast dùinte le maoimean-slèibhe an dèidh uisge trom.
Air Taobh Siar Rois, tha an A890 dùinte ann an dà àite, faisg air Uachdair Thìre agus aig seach-rathad an t-Sròim. Tha dùil gum bi an rathad an t-Sròim dùinte airson grunn uairean de thìde.
Chaidh moladh do dhràibhearan an A87 a chleachdadh mar dhiofar shlighe eadar an Caol agus Inbhir Nis.
Cha d' thug an droch shìde buaidh ge-tà air an loidhne rèile a tha ri taobh an rathaid.
Earra-Ghàidheal
Ann an Earra-Ghàidheal, tha an A83 dùinte aig an Rest and Be Thankful ri linn dà mhaoim-slèibhe. Chaidh Seann Rathad an Airm fhosgladh mar shlighe timcheall air na maoimean-slèibhe.
Tha pàirt den A85 air an t-slighe deas dùinte eadar a' Chrìon Làraich agus Ceann Loch Èireann.
Tha an A835 eadar Inbhir Nis agus Ulapul fosgailte a-rithist an dèidh a bhith dùinte aig Garbh airson grunn uairean de thìde.
Tha Poileas na h-Alba air rabhadh a thoirt do dhràibhearan agus dùil gun adhbharaich an t-sìde maill air an trafaig.
Solais eadar-amail
Chaidh an A82 eadar an Tairbeart agus a' Chrìon Làraich a dhùnadh airson ùine ghoirid, ach tha an rathad air fosgladh às ùr le solais eadar-amail.
Air Diluain, chaidh solais eadar-amail a chur an sàs air an A82 deas air a Ghearasdan an dèidh do mhaoimean-slèibhe an rathad a dhùnadh Là na Sàbaid.
Thàinig rabhaidhean mu thuiltean bho Bhuidheann Dìon Àrainneachd na h-Alba (SEPA) airson pàirtean mòra de Shiorrachd Pheairt agus Taobh Tatha, Loch Abar, Siorrachd Spè agus Taobh Sear Rois.
Chaidh rabhaidhean cuideachd fhoillseachadh airson Earra-Ghàidheal is Bòd, Taobh Siar Rois agus Cataibh.
Gheibhear am fiosrachadh siubhail as ùire an seo.


text:
Naidheachdan 11:00m
28 An Dàmhair 2015 Ùraichte aig Ùraichte aig
VW
Bha call mòr air Volkswagen, a dh'fhoillsich figearan 'son a' chiad uair bho thàinig an sgaineal am follais air a' mhios seo chaidh mu bhith a' falach truailleadh nan càraichean aca. Bha call de dhà gu leth billion not air a' chompnaidh 's na trì mìosan dhan t-Sultain, a' chiad uair bho chionn còrr 's còig bliadhna deug a bha call orra ann an aon chairteal den bhliadhna.
Lloyds
Bha prothaid ro chìsean de naoi ceud, dà fhichead 's ochd deug million not aig Buidheann Banca Lloyds sna trì miosan dhan t-Sultain. Tha sin suas ochd thar fhichead às a' cheud air an aon àm an uiridh. Boinidh an còigeamh cuid de Lloyds dhan Riaghaltas.
EU
Ni Daibhidh Camhshron argamaid an-diugh an aghaidh na h-iomairt 'son Breatainn a thoirt a-mach às an Aonadh Eòrpach agus càirdeas nas sùbailte ris an EU a stèidheachadh air eisimpleir Nirribhidh. Tha am Prìomhaire ann an Innis Tìle an-diugh aig coinneimh cheannardan nan dùthchannan Eòrpach 's fhaide tuath. Canaidh e gu bheil Nirribhidh fhathast fo riaghailtean às a' Bhruiseil agus gu feum i gabhail ri luchd-imrich as an Aonadh Eòrpach.
MPA
Chaidh rabhadh do Riaghaltas na h-Alba gu bheil fianais bho air feadh an t-saoghail a' dearbhadh nach soirbhich sgìrean glèidhte aig muir far an teid an cuir an aghaidh toil an t-sluaigh. Thuirt an t-Àrd Ollamh Magnus Course, Àrd-òraidiche air Nadar Mhic an Duine aig Oilthigh Dhùn Èideann, gu bheil poileasaidh Riaghaltas na h-Alba, a thaobh sgìrean MPA, seann fhasanta agus gun spèis do chultar, canan, eaconomaidh, neo dòigh-beatha nan sgìrean cugallach air a' chost an iar agus anns na h-eileanan.
Nurs Ratharsair
Thèid sanas-obrach ùr a-mach air an ath mhìos 'son nurs do Ratharsair. 'S iad muinntir an eilein fhein a dh'ullaich an sanas ùr seo agus iad mì-thoiltiche nach do fhreagair duine a' chiad shanas a chuir NHS na Gàidhealtachd a-mach. Ach tha dragh ann fhathast mun t-seirbheis shlàinte taobh a-muigh uairean àbhaisteach gun nurs aca fhathast air an oidhche.
CalMac
Chuir Caledonain MacaBhriuthainn crìoch air plana son a h-uile bàta aca, aon deug thar fhichead dhiubh uile gu lèir, a chuir gu doc air a' gheamhradh seo. Thèid an Loch Seaforth dhan doc a-màireach agus bidh an Isle of Lewis agus am bàta-bathair aig Northlink, Hildesay, a' seoladh eadar Steòrnabhagh agus Ulapul dhan dàrna latha deug den ath mhìos. Agus dh'inns CalMac gu bheil maill an-diugh air an Isle of Arran, a bha fada gun falbh à Bagh a' Chaisteil. Sheòl i à Barraigh aig còig mionaidean gu naoi sa mhadainn agus tha dùil rithe anns an Oban aig còig mionaidhean an dèidh dhà feasgar.


text:
Iarrtas air foghlam Gàidhlig ann an Loch nam Madadh
Nochd iarrtas airson Foghlam tro Mheadhan na Gàidhlig fhaighinn aig Sgoil Loch nam Madadh ann an Uibhist a Tuath.
'S ann tron Bheurla a-mhàin a tha clann na sgoile gan teagasg an-dràsta.
Ach a rèir rannsachaidh a rinn aon phàrant san sgìre, tha pàrantan 15 duine-cloinne airson Foghlam tro Mheadhan na Gàidhlig fhaighinn ann an Loch nam Madadh fhèin.
Chan fhada o bha dragh ann gun dùineadh an sgoil. Ged nach eil an dragh sin air falbh gu lèir, tha an sgoil a-nis a' coimhead nas treasa.
Thathas an-dràsta ag iarraidh air pàrantan a tha ag iarraidh Foghlaim tro Mheadhan na Gàidhlig do an cuid chloinne, iad a chur gu Càirinis no Ceann a' Bhàigh air a shon, seach Loch nam Madadh fhèin.
Tha an-dràsta 38 duine-cloinne fo aois 10, eadar Loch nam Madadh agus Beàrnaraigh, agus am pàrantan airson an cur gu Sgoil Loch nam Madadh.
Tha Comhairle nan Eilean Siar ag ràdh gu bheil iad taiceil do dh'Fhoghlam tro Mheadhan na Gàidhlig, agus mur a bheil e ga thabhainn aig an sgoil ionadail, gun cuir iad air dòigh rathad siubhail gu sgoil eile far am faigh a' chlann teagasg Ghàidhlig.
'S fheàrr leis a' Chomhairle gun deadh clann òg a-steach tro mheadhan na Gàidhlig bhon chiad bhliadhna, seach a bhith a' gluasad bho fhoghlam sa Bheurla gu foghlam sa Ghàidhlig.
Tha a' Chomhairle ag ràdh gu bheil iad a' faicinn gu bheil cothroman gu leòr ann air Foghlam tro Mheadhan na Gàidhlig ann an Uibhist a Tuath, agus nach eil planaichean aca aonad ùr a dhèanamh ann an Sgoil Loch nam Madadh.


text:
Gearainean mun Finlaggan
Tha gearrainnean air nochdadh anns na Hearadh mun t-seirbheis a tha muinntir an eilein a' faighinn bho bhàt-aiseig Chaledonain Mhic a' Bhriuthainn, am Finlaggan.
Tha muintir Uibhist a Tuath air gearainnean a thogail roimhe mun t-seirbheis a tha iadsan a' faighinn bhon t-soitheach, a th' air a bhith a' frithealadh an dà eilein air slighe Ùige thar a' Gheamhraidh seo.
Tha cuid ag ràdh gu bheil an soitheach dheth ro thric, agus tha ceistean gan togail mu cho freagarrach 's a tha i airson na slighe.
"Bha sinn aig coinneimh Fòram Còmhdhail na Hearadh, agus bha sinn air a bhith a' cluinntinn mu dheidhinn nan draghannan a bh' orra ann an Uibhist, 's mar a choinnich iad ris an àrd-stiùiriche a th' air Cal Mac," thuirt tè de chomhairlichean na Hearadh, Catriona Dhòmhnallach.
Treis sa Phort
"Thàinig e am follais aig a' choinneimh a bha sin gun robh daoine a' faireachdainn an aon rud anns na Hearadh, 's gun robh draghannan orra cuideachd.
"Agus gun robh iad airson seasamh gualain ri gualain ris na h-Uibhistich mu dheidhinn nach robhar ag iarraidh a' Finlaggan air an t-slighe a tha siud anns a' Gheamhradh tuilleadh.
"Tha sinn a' dol a sgrìobhadh gu Cal Mac, dìreach a' cantainn gu bheil dragh air daoine mu dheidhinn mar a bha i air a' Gheamhradh a bha seo.
"Cha robh gnothaichean cho dona idir againne 's a bha iad ann an Uibhist. Ach na dheidh sin, bha daoine mì-thoilichte nach e siud am bàta ceart airson na slighe a tha seo idir.
"Chan eil e cho furasta idir dhan Finlaggan tighinn a-steach dha na puirt a tha seo, an dòigh air a bheil i air a togail.
"Nuair a ruigeas i an cidhe tha an uair sin treis mus fhaigh iad cur air dòigh airson na càraichean a thoirt dhith.
"Mar sin, thathar ag iarraidh cuideachd air daoine aig a bheil duilgheadas sam bith, gu bheil còir na 's urrainn sgrìobhadh gu Cal Mac mu a deidhinn.
"Thathar a' dol a dhèanamh a h-uile h-oidhirp airson nach bi i againn an ath-Gheamhradh," thuirt i.
Thuirt Cal Mac roimhe gur e co-dhùnadh doirbh a th' ann seirbheisean a chur dheth agus gu bheil iad duilich mun bhuaidh a bhios aige sin.
Thuirt iad cuideachd gur e an droch shìde a dh'adhbharraich mar a chaidh seirbheisean a chur dheth o chionn ghoirid 's gum biodh sin na duilighdeas do bhàta sam bith.


text:
RA "a' dìon pheinnseanan na h-Alba"
Rinn Gòrdan Brown, a bha roimhe na Phrìomhaire, òraid as leth na h-iomairt "Nas Fheàrr Còmhla" ann an Glaschu oidhche Mhàirt.
Aig cridhe na h-argamaid aige, bha peinnseanan.
Thuirt Mgr Brown gum bi peinnseinearan "air an dìon nas fheàrr" fhad 's a tha Alba a' co-roinn "chunnartan is ghoireasan" leis a' chòrr den Rìoghachd Aonaichte.
Thuirt an Dr Eilidh Whiteford bho Phàrtaidh Nàiseanta na h-Alba gun robh beachdan an t-seann Phrìomhaire "amaideach".
Thuirt i gum biodh e na b' fhasa do dh'Alba neo-eisimeileach peinnseanan a dhìon agus a phàigheadh na bhiodh e do Bhreatainn air fad.
Leis gu bheil Albannaich air a bhith a' pàigheadh àrachais nàiseanta "fad am beatha", thuirt Mgr Brown gum bu chòir sin a bhith a' cur ris na peinnseanan aca.
Dà dhealbh
A' bruidhinn aig Oilthigh Ghlaschu, thuirt e nach bu chòir dhan deasbad mu neo-eisimeileachd a bhith stèidhichte air co-dhiù a bheil an luchd-bhòtaidh "airson Alba no airson an Aonaidh".
"'S ann a tha an deasbad dha-rìribh eadar dà dhealbh Albannach de dh'àm ri teachd na h-Alba," thuirt e.
Aon dealbh fo neo-eisimeileachd, far a bheil cunnart agus mì-chinnt agus briseadh ga dhèanamh air na ceanglaichean poileataigeach eadar Alba agus an còrr den Rìoghachd Aonaichte, agus dealbh eile far a bheil cunnartan eaconamach air an roinn a-mach eadar gach dùthaich agus sgìre gu cothromach.
Tha Mgr Brown ag ràdh gu bheil luchd-togail nam peinnsean air an dìon gu math nas fheàrr mar phàirt den Rìoghachd Aonaichte, leis gu bheil stòras airgid na Rìoghachd air fad ri fhaotainn airson peinnseanan a phàigheadh.
Thuirt e gu bheil an àireamh de pheinnseinearan ag èirigh nas luaithe ann an Alba na sa chòrr de Bhreatainn agus gun cuireadh seo uallach, na bheachd-san, air Alba neo-eisimeileach a bhith a' pàigheadh nam peinnseanan.
Ceart agus cothromach
Thuirt e gum biodh e "ceart agus cothromach" do shluagh Bhreatainn air fad uallach a ghabhail airson peinnseanan na h-Alba a phàigheadh, mar phàirt den RA.
Cuideachd, leis gu bheil luchd-obrach na h-Alba air a bhith a' pàigheadh àrachais nàiseanta "fad am beatha", bheachdaich Mgr Brown gum bu chòir sin a bhith a' cur ris na peinnseanan aca.
"Tha riaghaltas an SNP air a ràdh gum bu chòir a' chùis airson neo-eisimeileachd a bhreithneachadh a thaobh co-dhiù am biodh buannachdan ionmhasail na lùib do dh'Alba.
"Tha e follaiseach gu bheil peinnseinearan air an dìon nas fheàrr nuair a tha cunnartan eaconamach air an roinn eadar dùthchannan na Rìoghachd Aonaichte," thuirt Mgr Brown.
Amaideach
Tha an SNP ag ràdh nach eil Mgr Brown ach a' feuchainn ri eagal a chur air daoine, agus gu bheil na tha e ag ràdh a' sealltainn cho beag tuigse 's a tha aige air cùisean eaconamach.
Thuirt an Dr Eilidh Whiteford, a bhios a' bruidhinn as leth Roinn na h-Obrach agus nam Peinnseanan ann an Westminster: "Tha na beachdan a tha Gòrdan Brown a' cur an cèill mu pheinnseanan dìreach amaideach.
Thuirt i gum biodh Alba nas comasaiche na peinnseanan a phàigheadh na bhiodh Breatainn air fad, agus gu bheil sgrùdadh a thàinig bhon Institiud Nàiseanta airson Rannsachaidh Eaconamaich agus Shòisealta a' sealltainn nach eil càil a bharrachd uallaich air Alba a thaobh sluagh a' fàs nas sine na th' air Breatainn air fad.
"Ann an Alba neo-eisimeileach, bidh sinn comasach air roghainn chothromach a toirt do pheinnseanairean, le glas trìbilte air peinnseanan-stàite gus cumail suas ri cosgaisean bith-beò," thuirt an Dr Whiteford.


text:
Tubaist air an A9
Chaidh triùir a ghoirteachadh, dithis dhuibh gu dona, ann an tubaist rathaid air an A9 air Taobh Sear Rois.
Thachair an tubaist mu 08:45m Diciadain mu mhìle gu tuath air ceann-rathaid Thomaich, faisg air Inbhir Ghòrdain.
Bha dà chàr agus bhan an lùib na tubaiste.
Chaidh boireannach a bha a' siubhail gu deas ann an càr a thoirt dhan ospadal ann an Inbhir Nis le heileacoptair is i air droch ghoirteachadh, ged nach eil i ann an cunnart a beatha.
Carbad-eiridinn
Chaidh fireannach a bha sa chàr còmha rithe a thoirt dhan ospadal le carbad-eiridinn. Chan eil esan air a dhroch ghoirteachadh.
Thugadh dràibhear a' bhana dhan ospadal cuideachd is e air a ghoirteachadh gu dona, ach chan eil e ann an cunnart a bheatha.
Cha deach dràibhear an dàrna càir a ghoirteachadh idir.
Chaidh an rathad a dhùnadh sa mhadainn ach dh'fhosgail e goirid ro mheadhan là.
Tha grunn thubaistean air a bhith ann timcheall air ceann-rathaid Thomaich, is tha luchd-iomairt a' cumail a-mach gu bheil e feumach air leasachadh.


text:
Teine air sabhal a sgrios faisg air Inbhir Nis
Bha luchd-smàlaidh a' dèiligeadh ri teine mhòr thar na h-oidhche ann an sabhal air tuathanas faisg air Inbhir Nic.
Bha mu 30 luchd-smàlaidh an làthair aig an teine aig Redhil, faisg air Allt Rollaidh, a thòisich mu 3:30f Diluain.
Chunnacas an teine bhon A96 gu anmoch.
Bha trì charbadan-smàlaidh an làthair madainn Dimàirt, a' mùchadh bhadan den teine a bha fhathast a' gabhail.
Chaidh an togalach a sgrios gu tur.
Chaidh cobhair a thoirt do dhithis aig an làraich a bh' air ceò a ghabhail air an anail.


text:
Iain Againn Fhìn
11 An t-Samhain 2014 Ùraichte aig Ùraichte aig
Bha prògram sònraichte air BBC Alba oidhche Luain mar phàirt de chomarrachadh nan ceud bliadhna bho thòisich an Cogadh Mòr.
Tha am prògram a' leantail Dhòmhnall Meek, 's e a' lorg tuilleadh fiosrachaidh mu bhràthair a sheanmhar, Iain Dòmhnallach, a chaidh a mharbhadh sa chogadh.
Bidh an sgeulachd cuideachd ri chluinntinn ann an trì prògraman air Radio nan Gàidheal air a bheil an t-ainm "Iain Againn Fhìn".
Le tuilleadh mun sgeulachd, seo Alasdair MacillInnein.


text:
Aileen NicLeòid ann an Uibhist a Deas
Tha Ministear Ath-leasachaidh an Fhearainn ann an Uibhist a Deas Diluain is i ag ràdh gu bheil Riaghaltas na h-Alba air 52 coimhearsnachd a chuideachadh leis am fearann a cheannach le taic £9m à Stòras an Fhearainn.
Thuirt Aileen NicLeòid gur e eisimpleir a th' ann an Uibhist a Deas air mar as urrainn dha coimhearsnachdan soirbheachadh às dèidh dhaibh smachd a ghabhail air am fearann.
Cheannaich muinntir an àite an oighreachd aca ann an 2006.
'S iad Stòras Uibhist a tha ga ruith.
Thuirt an Dr NicLeòid gu bheil còrr is 500,00 acair air feadh Alba a-nise ann an làmhan na coimhearsnachd, is gu bheil 70% de mhuinntir nan Eilean Siar a' fuireach air fearann coimhearsnachd.
Leudachadh
Thuirt Riaghaltas na h-Alba roimhe gu bheil iad airson Stòras an Fhearainn a leudachdh gu £10m sa bhliadhna eadar 2016-2020.
A rèir an Dr NicLeòid, bhiodh sin na chuideachadh do choimhearsnachdan eile is i ag ràdh gu bheil Alba air an t-slighe dhan targaid de mhuillean acair a bhith ann an làmhan na coimhearsnachd.
Thàinig rabhadh, ge-tà, bhon bhuidhinn Fearann Coimhearsnachd na h-Alba.
Thuirt Peadar Peacock bhon bhuidhinn gu bheil adhartas air a bhith ann, is gu bheil obair a' dol gus Bile Ath-leasachaidh an Fhearainn a neartachadh.
Tha slighe mhòr ann fhathast, thuirt e, gus an targaid de mhuillean acair ro 2020 a ruighinn.
Bu chòir coimhearsnachdan tighinn air adhart, thuirt Mgr Peacock, gus brath a ghabhail air na cothroman a tha a-nise ann.


text:
Iar tiachtain do Gearman in n-inis Breatan do chuaid do dunad in corad dianad ainm Benli do proceapt do. Tarasdair
p.80Gearman co na sruithib in n-dorus in dunaidh; do coid in doirsigi cos in rig im caingen in cleirig, ro raid in rig co na luigi dia m-beth na cleirig co cend m-bliadna in n-doras in dunaig ni torsid asdeach. Tainig in doirseoir cos in freagra sin do cum Gearmain. Tainig Gearman o'n doras amach trath feascair, & ni fidir conair no raga. Tanig aen do moghadhaib in rig as in caithrig amach, & ro thairbir a fiadnaisi Gearmain, & ros fug leis do cum a boithe co cain agus co failid, & ni roibe aigi do crod acht aen bo co na laegh, & ro marb in laegh, & bearbh, & do rad do na cleircib. Agus ro raid Gearman na ro brisdis a cnáma; agus ar na maireach tra ro mair in laegh a fiadnaisi a mathar.
Do coid German do dorus na caithrac iar na mhaireach do h-earnaidi agallaim in rig. Is ann sin tanig fear i n-a rith, & sé lan do allas o cind co bond, & ro tairind do Gearman; atbeart
p.82Gearman in creidi in Naem Trinnoid?. Creidim orse; ron baisd Gearman & do rat poic do, & ro raid ris, eirig, anosa atbela, atait aingil De ag t'urnaide; & do choidh faelig is in n-dun, & ro marbad las in rig; daig ba bés leis in rig marbad cach duine dia muinntir no toithchead re torgabail greine de deanam obre in dúine.
Ro chaith Gearman in la co h-aidhchi a n-dorus in dúnaidh, co toracht an mog cedna. At beart Gearman ris, fomna, fomna na roib neach do'd muindtir is in dun so anocht. Tugasdair fo ceadoir in nonbur mac do bai occa sa dun tall, & rug in cleireach leis dia tig dorisi, & do ronsat uile frithaire. Co tanig teine Dé do nim fo cedoir is in n-dun cor loisc lucht na cathrach eter mnaibh & firu, mili duini ar feirg De & Germain; & is sas cos aniu.
Iar na maireach imorro, ro baisdid in mog ut co n-a macaib & co lucht in tire arceana, ro beandacht Gearman e co n-a claind. Caiteal a ainm, & bad rig e, & badar riga a meic tre
p.84brethir Gearmain, & a sil o sin ale, is in fhearann dianad ainm Pogus; ut dicitur is na salmain, Suscitans a terrâ inopem, et de stercore erigens pauperem.


text:
Trèanaichean, tramaichean is tiùbaichean! #gàidhlig
Tha mi air an seanail YouTube agam a sgeadachadh bho chionn goirid. Ged a tha mi air a bhith a’ cur bhideothan co-cheangailte ri trèanaichean, tramaichean is tràilidhean suas bho chionn bliadhna no dhà tha mi a-nis air an duilleag a sgioblachadh is a chur an òrdugh. An àite a bhith a’ t...
Air fhoillseachadh le: Trèanaichean, tramaichean is tràilidhean - DiarDaoin, 21 dhen Lùnastal, 2014
- Seann-naidheachdan
- Cuir bhòt! A’ tighinn a dh’aithghearr air Trèanaichean, Tramaichean is Tràilidhean #gàidhlig
Tha tòrr air a bhith a’ tachairt bho chionn goirid – an dà chuid nam bheatha agus san t-saoghal mhòr agus mar sin, chan eil mi air dad a phostadh fad mìos no dhà. Ach ...Trèanaichean, tramaichean is tràilidhean - DiSathairne, 16 dhen Iuchar, 2016
- Cuir bhòt! A’ tighinn a dh’aithghearr air Trèanaichean, Tramaichean is Tràilidhean #gàidhlig #gaelic
Tha fhios agad cò ris a tha e coltach: tha thu a’ feitheamh ri bus fad leth-uair a thìde agus an uair sin, thig trì aig an aon àm. ‘S ann mar sin a tha blog trèanaichean, ...Trèanaichean, tramaichean is tràilidhean - DiSathairne, 12 dhen t-Sultain, 2015


text:
Jean-Jacques Rousseau
B’ e Jean-Jacques Rousseau (Genève, 28 an t-Ògmhios 1712 – Ermenonville, 2 an t-Iuchar 1778) sgrìobhadair agus feallsanaiche à Genève san Eilbheis.[1]
Susbaint
Beatha[deasaich | deasaich an tùs]
Bhuineadh Rousseau do theaghlach iriseal Pròstanach. Bha athair na uaireadairiche agus chaill e a mhàthair nuair a bha e uabhasach òg. 'S piuthar-athar a thog e suas. Cha do deach e idir chun an oilthigh ach bha e na fhoghlainnteach fo nòtair.
Dh’fhàg e Genève ann an 1728 is chaidh e chun na Frainge. Chuir e seachad mòran bhliadhna an siud is e a’ fuireach ann an Chambéry, far a leughadh e tòrr is far an do leig e dheth a’ Phròsdanachas. Bha e fo bhuaidh a’ Bhan Iarla Warens, a leannan. Ann an 1742 chaidh e gu Paras. Chruthaich e siostam ùr airson Ceòl a sgrìobhadh is bha e na rùnaire Tosgair na Frainge ann an Venise fad bliadhna. Phòs e le Thérèse Levasseur ann an 1768 an dèidh còignear chloinne fhaighinn leatha.
Bha e an sàs ann an Encyclopédie a chuir D’Alembert agus Diderot air dòigh agus fiù 's bhuannaich e duais airson a’ chiad rud a sgrìobh e, air an robh Discours sur les Sciences et les Arts, ann an 1750. Thill e gu Genève ann an 1752. B’ fheudar dha a ghabhail ris a’ Phròstanachas gus a chuid chòirichean mar neach-dùthcha fhaighinn air ais. 'S ann an-siud far an do sgrìobh e leabhar eile, Discours sur l’origine de l’inégalité entre les Hommes ann an 1755. Bha Rousseau dhen bheachd gur e creutair sona sunndach nàdarra a bh' ann na daoine, is gur e dìreach saoghal nan daoine fhèin a bha a’ cur dragh oirnne.
Sgrìobh e dà leabhar cudromach ann am Montmorency, nuair a bha e na thàmh aig taigh Madame D’Epinay. Julie ou la nouvelle Eloise (1761) Ann an Du Contract Social (1762) sgrìobh e mu dheidhinn na daoine anns a’ chomann shòisealta, saorsa agus ar dleastanasan. Ann an Emile ou de l’Education (1762) bheachdaich e mu dheidhinn an Fhoghlaim is na creideamhan. Fhuair a dubh-chàineadh bho ùghdarrasan na dùthcha is b’ fheudar do Rousseau An Eilbheis fhàgail. Chaidh e thall gu Breatainn còmhla ri David Hume.
Thill Rousseau gu Paris ann an 1770 is bhàsaich e ann an Ermenonville ann an 1778.
Creideamh[deasaich | deasaich an tùs]
Cha chuireadh idir Rousseau a chuid earbsa ann an creideamh nan daoine (eaglaisean) neo fiù 's anns na leabhraichean cràbhach (uile air an eadar-theangachadh). Tha fhios againn gun do thionndaidh Rousseau gu bhith na Chaitligeach nuair a bha e dìreach 17, ged an do thogadh e ann an Genève Pròstanach. Ach leig e dheth an Eaglais Chaitligeach nuair a bha e 42 ans, air adhbharan poilitigeach. Ann an 1768 phòs e ri Thérèse Levasseur aig Taigh-cùirte ann am Bourgoin, san Fhraing, ach cha d’ fhuair am pòsadh sin beannachadh na h-eaglaise idir, is le sin, a-rèir na laghan a bh' ann aig an àm sin, cha robh am pòsadh laghail co-dhiù. Mar a thuirt esan fhèin: S’ e Crìosdaidheachd a th’ annam, fìor Chrìosdaidh a-rèir an t-soisgeul co-dhiù, ach chan eil mi nam fhear-leantail nan sagart, ach dìreach fear-leantail Iòsa-chrìosd.[2] Tha sin a’ sealltainn gur e Crìosdaidheachd anabarrach a bh' aige, as aonais sgoilearachd diadhaireachd sam bith; Dhiùlt Jean-Jacques Rousseau meadhanaireachd: gun sagartan, gun ministearan, gun diadhairean, cha robh e a’ creidsinn anns na mìorbhailean, neo ann an teagasg a’ pheacaidh-gine nas motha. 'S seòrsa dhe deism reusanta a bh' ann a chuid Chrìosdaidheachd, a fhuair e bho Bhernard Lamy agus Nicolas Malebranche.
Leabhraichean[deasaich | deasaich an tùs]
- Projet concernant de nouveaux signes pour la musique (1742)
- Dissertation sur la musique moderne (1743)
- Discours sur les Sciences et les Arts (1750)
- Discours sur la vertu du héros (1751)
- Le Devin du village (1752)
- Narcisse ou l’amant de lui- même (1753)
- Discours sur l'origine et les fondements de l'inégalité parmi les hommes (1755)
- Jugement du Projet de paix perpétuelle de Monsieur l'Abbé de Saint-Pierre (1755)
- Examen de deux principes avancés par M. Rameau (1756)
- Dictionnaire de Musique (1755 - 1767)
- Lettre sur la Providence (1758)
- J.-J. Rousseau, Citoyen de Genève, à M. d'Alembert sur les spectacles (1758)
- Lettres morales (1757 - 1758)
- Julie ou la Nouvelle Héloïse (1761)
- Du Contract Social (1762)
- Émile ou de l’Education (1762)
- Lettres écrites de la Montagne (1764)
- Lettres sur la législation de la Corse (1764)
- Projet de constitution pour la Corse (1765)
- Les Confessions (1765 - 1770)
- Considérations sur le gouvernement de Pologne (1770 - 1771)
- Pygmalion (1771)
- Essai sur l’origine des langues (1781)
- Émile et Sophie, ou les Solitaires (1781)
Iomraidhean[deasaich | deasaich an tùs]
- ↑ Biografías y Vidas
- ↑ Je suis chrétien, et sincèrement chrétien, selon la doctrine de l'Évangile. Je suis chrétien, non comme un disciple des prêtres, mais comme un disciple de Jésus-Christ.


text:
Falaisgear mòr ann am Bàideanach
Is coltach gu bheil smachd a-nis aig luchd-smàlaidh air falaisgear mhòr a bha a' losgadh ann am Bàideanach.
Bha heileacoptair a' cur taic ri luchd-smàlaidh le bhith a' leigeil uisge air an teine a bha a' dol sa mhòintich eadar an Lagan agus Dail Chuinnidh.
Tha an teine air a bhith a' dol bho Dhidòmhnaich agus tha 500 acair air an losgadh chun na h-ìre seo.
Bha luchd-obrach bho oighreachdan ionadail cuideachd an sàs san oidhirp airson an teine chur às.
Tha an luchd-smàlaidh a-nis a' cumail sùil air an làraich, feuch nach gabh an teine a-rithist.


text:
Cha bhi FAI ann mu bhàs Uilleim MhicRath
Thuirt Oifis a' Chrùin nach tèid rannsachadh thubaist bhàsmhor a chumail mu bhàs an fhir-lagh, Uilleam MacRath, air taobh siar na Gàidhealtachd bho chionn 30 bliadhna.
Chaochail Mgr MacRath, a bha a' cur taic làidir ris an SNP, an dèidh dhan chàr aige dhol far an rathaid faisg air Inbhir Garadh.
Fhuair e bàs bho pheilear san eanchainn.
Chaidh co-dhùnadh gun do chur e làmh na bheatha fhèin.
Thèid ath-chuinge le 12,000 ainm a chuir gu Oifis a' Chrùin Diciadain ag iarraidh gun tèid rannsachadh tubaist bhàsmhor a chumail.


text:
Meadhan Inbhir Nis "feumach air airgead"
Bu chòir cuid den airgead a gheibh sgìre Inbhir Nis bho Riaghaltasan na h-Alba agus na Rìoghachd Aonaichte tron Aonta Baile a bhith air a chosg air meadhan a' bhaile, gu h-àraid a' Mhargaidh Bhictòrianach.
Sin a rèir fhir a th' air a bhith ag iomairt airson ath-leasachaidh sa Mhargaidh o chionn ùine, agus grunn de na bùithdean a bh' ann a-nis dùinte.
A rèir Iain West, thathas airson brosnachadh a thoirt do dhaoine òga fuireach air Ghàidhealtachd, an àite a bhith a' gluasad air falbh airson obair.
Chaidh £315m a thoirt seachad mar phàirt de dh'Aonta Baile dha Inbhir Nis agus Roinn na Gàidhealtachd, agus tha grunn bheachdan air nochdadh mun dòigh às fheàrr sin a chosg san sgìre.
Tha grunn gnìomhachasan sa Mhargaidh air a bhith a' strì sna bliadhnaichean a dh'fhalbh, agus grunn aonadan na bhroinn a-nis falamh.
Thuirt ceannard Chomhairle na Gàidhealtachd, Mairead NicDhàibhidh, gun tèid èisteachd ri molaidhean sam bith ach gum bi ùine ann mus tèid co-dhùnaidhean a dhèanamh air mar a thèid an t-airgead bhon Aonta Baile a chosg.


text:
Komi (sluagh)
Tha an sluagh Komi a' buntainn ri teaghlach mhòr de shluaghan anns an Eòrpa air a bheil Ural-Altaiaich. Tha a' chuid as motha de na sluaghan Altaiach ag àiteachadh ann an Àisia. 'S e sluagh Uralach a th' anns na Komi, agus tha a' mhòr-chuid de na sluaghan Uralach ag àiteachadh anns an Eòrpa air taobh an iar nam beann Uralach.
Àiteachadh[deasaich | deasaich an tùs]
Tha a' chuid as motha de na Komi ag àiteachadh ann am Poblachd nan Komi, air an robh an Komi A.S.S.R (Poblachd Fhèin-riaghlach) roimhe ri linn an Aonaidh Sobhiat. Tha a' phoblachd seo na pàirt dhen Ruis. A-rèir cunntas-sluaigh 2002, tha 1,018,674 daoine nan còmhnaidh anns a' phoblachd seo, ach chan eil na Komi a' dèanamh ach mu 25.2% dhen t-sluaigh uile gu lèir aig 256,464 de dhaoine.
Tha na Ruiseanaich a' dèanamh mu 59.6% dhen t-sluagh san latha a th' ann, ged nach b' àbhaist dha bhith ach 13,731 (6.6%) dhiubh nan còmhnaidh ann an 1926; agus na Komi a' dèanamh mu 92.2% le 191,245 de dhaoine anns a' bhliadhna sin.
Tha na Komi rin dealachadh nan dà roinn - na Komi fhèin agus na Komi-Permeacaich. Chan eil eadar-dhealachadh eatorra (ach ann an dualchainnt), ach tha iad ag àiteachadh tìrean eadar-dhealaichte tro adhbharan eachdraidheil.
Creideamh agus Litreachas[deasaich | deasaich an tùs]
Bha na Komi air an iompachadh chun a' chreidimh Chrìosdail (ceart-chreidmheach) sa cheathramh linn deug, agus bha bìoball aca nan cànain fhèin cheana sa bhliadhna 1370. Tha litreachas mòr aca. Ron naoidheamh linn deug bha a' chuid as motha dheth na litreachas cràbhach. Ach bhon aimsir sin tha cogais nàiseanta air fàs làidir agus tha litreachas tàrmachail slàinteil aca a-nis, agus cuideachd eadar-theangachaidh nan cànain fhèin de oibrichean mòra ùghdarran ainmeil mar Burns, Heine, Puiscin, msa.
Bha na Komi a' creidsinn ann an spioradan a tha beò anns na coilltean, fon uisge, agus anns na taighean. Tha cuid dhiubh math agus cuid dhiubh olc. Tha an creideamh seo cumanta air feadh nan sluaghan finn-uigreach. Tha stòras de sgeulachdan agus de bhàrdachd aig na Komi; stòras nach eil duine air bith air faicinn nach eil na Khomi no na fhear-chànan.
Eachdraidh is Staid an t-Sluaigh[deasaich | deasaich an tùs]
Ged is e sluagh beag a tha anns na Komi, is eachdraidh fhada tha aca. Gus na bliadhnaichean 1950-1960 cha robh na Komi air tighinn gu h-iomlan fo smachd nan Ruiseanach a tha a' riaghladh na dùthcha aca bhon t-siathamh linn deug. Ach eadar 1950-1960, bhrùth Ruiseanaich nam meall a-steach dhan dùthaich aca agus a-nis, tha na Komi nam mion-shluagh nan dùthaich aca fhèin.
Anns na 1930an, bha 11 pàipearan-naidheach gam foillseachadh ann an cainnt nan Komi fhèin, agus eadhon anns na 1960an bha sin aca, a bharrachd air rèidio craobh-sgaoileadh nan cànain fhèin agus le sgoiltean a' foghlam nan cànain fhèin. Ach ann an 1994, cha robh ach 1 phàipear-naidheachd nàiseanta, agus 4 pàipearan-naidheachd sgìreil air am foillseachadh sa chànan Komi. Agus, chan eil a-nis ach leth-uair a thìde de chraoladh rèidio aca gach latha, agus mu uair a thìde san seachdain de phrògraman Komi air an telebhisean.
Iomraidhean[deasaich | deasaich an tùs]
- Russia The Great
- Gairm; Leabhar XII; 1963-64; Na Komi,d163; Tormod Burns.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
40 bliadhna de Chomhairle nan Eilean Siar (15/05/2015)
[Anne Lundon – Preseantair] Tha Comhairle Nan Eilean Siar a’ comharrachadh ceann-bliadhna shònraichte, ‘s e a-nis air a bhith a’ dol 40 bliadhna. Tha gu leòr a’ coimhead air ais air na ciad bhliadhnaichean dhen chomhairle mar an fheadhainn a b’ fheàrr. Ach, chaidh teagamhan gu leòr a thogail mus d’ fhuair iad cead tòiseachaidh agus bha dùbhlain romhpa cuideachd. Seo Aonghas Dòmhnallach.
[Aonghas Dòmhnallach – Neach-aithris] Dh’ fhosgail a’ Bhànrigh oifisean na comhairle gu h-oifigeil ceithir bliadhna as dèidh dhan chomhairle tòiseachadh. Mhol coimisean Wheatley air ath-leasachadh riaghaltas ionadail gum biodh na h-eileanan nam pàirt de chomhairle na Gàidhealtachd. Ach, chaidh dithis gu math comasach an sàs sa chùis, Dòmhnall Stiùbhart nach maireann agus fear a bha e fhèin bliadhnaichean as dèidh sin na fhear-gairm air a’ chomhairle.
[Sandy MacMhathain] Ultimately, we were able to convince the government not to adhere to the principles set down by Wheatley but actually to go along with a reservation which had been made by two members of the commission, that the Western Isles would be formed into a single unitary local authority.
[Dòmhnall Màrtainn] Agus nuair a bha iad a’ deasbad an t-suidheachaidh ann an Taigh nan Cumantan chaidh aontachadh an uair sin gum biodh a’ Chomhairle aig na h-Eileanan an Iar mar a bha Comhairle Arcaibh agus Sealtainn. Bha na trì comhairlean sin eadar-dhealaichte, bha na cumhachdan aca a bh’aig na sgìrean agus na roinnean air tìr-mòr.
[Aonghas Dòmhnallach – Neach-aithris] Chaidh dithis gu math ciallach, seòlta os cionn a’ chiad Chomhairle – an t-Urramach Dòmhnall MacAmhlaigh agus Mgr Calum MacGillFhaolain agus thòisich iad gu math misneachail.
[An t-Urr Dòmhnall MacAmhlaigh] ‘S ann a tha mi smaoineachadh tha feadhainn nas fhaide air taobh na Gàidhlig na bha iad nuair a thòisich Comhairle nan Eilean. Tha feadhainn eile ann, a’ cheart uimhir sin, tha iad car caoin suarach mu dheidhinn ach tha mòran de rùn math a-nise anns a’ chomhairle.
[Mgr Calum MacGillFhaoilain] Uill ‘s e an dòchas a th’agamsa gun dèan a’ chomhairle ùr tha seo, gun dèan i rud nach do rinn Comhairle Siorrachd Inbhir Nis riamh agus gun toir i aiseag dhòigheil dha na h-eileanan beaga.
[Dòmhnall Màrtainn] Thug iad fa-near gu robh na seirbheisean anns na h-eileanan a deas – anns Na Hearadh, Uibhist agus Barraigh aig ìre fada, fada na b’ ìsle agus gu dearbha fhèin ann an iomadach suidheachadh cha robh mòran de sheirbheisean ann.
[Aonghas Dòmhnallach – Neach-aithris] Agus, ged nach robh na làithean duilich fad às, tha e furasta a dhearbhadh gu bheil na h-eileanan nas fheàrr dheth bho thàinig a’ chomhairle.
[Dòmhnall Màrtainn] Gu mì-fhortanach an dèidh a’ chiad ochd bliadhna, dh’ fhàs an t-airgead aig an Riaghaltas gann agus bha aca an uair sin ri tòiseachadh a’ toirt sùil air dè an dòigh anns am b’ urrainn dhaibh sàbhalaidhean mòra a dhèanamh agus thog sin tòrr strì agus tòrr argamaid anns na coimhearsnachdan.
[Sandy MacMhathain] This is one occasion where I think the reform of local government was successful and we are reaping the benefit of it today. We have succeeded and succeeded well.
[Aonghas Dòmhnallach – Neach-aithris] ‘S i a’ cheist a-nise, dè am piseach a thig air na h-eileanan san ath 40 bliadhna. Aonghas Dòmhnallach, BBC An Là, Sna h-Eileanan Siar.
40 years of Western Isles' Council
[Anne Lundon – Presenter] The Western Isles Council are celebrating a special year, it’s now been going for 40 years. Many look back on the early years of the council as the best ones. But, there were plenty doubts before they received permission to begin and there were challenges ahead of them too. Here’s Angus MacDonald.
[Angus MacDonald – Reporter] The Queen officially opened the council offices four years after the council began. The Wheatley Commission recommended a reform of the local government so that the Western Isles would be part of the Highland Council. But, two very proficient individuals got involved, the late Donald Stewart and a man who himself years afterwards was the council Convener.
[Sandy Matheson] Ultimately, we were able to convince the government not to adhere to the principles set down by Wheatley but actually to go along with a reservation which had been made by two members of the commission, that the Western Isles would be formed into a single unitary local authority.
[Donald Martin] Upon debating the matter at the House of Commons it was agreed then the Western Isles would have a council similar to that of Orkney and Shetland. Those three councils were different, they had powers that areas and regions on the mainland had.
[Angus MacDonald – Reporter] Two very sensible, adept individuals were in charge of the first council – Reverend Donald MacAulay and Father Calum MacLellan and in the beginning they were very confident.
[Rev Donald MacAulay] I think more people are pro-Gaelic than when the Western Isles Council first began. There are others, as many as that, who are somewhat bitter about it but there are many with good intent now in the council.
[Ftr Calum MacLellan] Well I hope that this new council will do something that that Inverness-shire Council never managed and that it will provide a suitable ferry service to the small isles.
[Donald Martin] They took into consideration that the services in the Southern Isles – In Harris, Uist and Barra – were at a much lower standard and indeed in many respects there were hardly any services.
[Angus MacDonald – Reporter] And, although the hard times weren’t completely behind them, it’s easy to see that the islands are better off since the council began.
[Donald Martin] Unfortunately after the first 8 years, funding from the government became scarce and they then had to start looking at ways to save and this caused a lot of conflict and arguments in the communities.
[Sandy Matheson] This is one occasion where I think the reform of local government was successful and we are reaping the benefit of it today. We have succeeded and succeeded well.
[Angus MacDonald – Reporter] Angus MacDonald, BBC An Là, in the Western Isles.
40 bliadhna de Chomhairle nan Eilean Siar
(40 years of Western Isles' Council)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- Litir o Fisher & Nightingale, Ceannaichean Fearann, 1922
- EXTERNAL ID
- Z_GB232_D522_13
- LINN
- 1920an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5228
- KEYWORDS
- glèidhteachas
coilltearachd
smachd phlàighean
Litir o Fisher & Nightingale, am bàillidh aig A' Bh. Nic a' Phearsain à Coire Mòinidh, ag innse do Rianadair Chlub Fheòrag na Gaidhealtachd gu bheil i airson an Club fhàgail.
Ann an 1844, thug Baintighearna A' Mhorfhaich air an riaghaltas feòragan dearga a thoirt air ais dhan Ghaidhealtachd. Ach chaidh an àireamh aca am meud gu luath, is chaidh iad a dh'iomadh àite. Air sgàth a' mhillidh a bha iad a' dèanamh anns na coilltean, chruthaich sealbhadairean-fearainn Club Feòrag na Gaidhealtachd gus na feòragan a shealg, a ghlacadh is a mharbhadh. Bha an Club a' pàigheadh airgead airson gach feòrag a bha sealbhadair no an luchd-obrach a' marbhadh, a rèir àireamh nan earball a bhathar a' faighinn


text:
Ceannaiche
Is e neach-malairt a tha ann an ceannaiche.
Bithidh ceannaiche a' cosnadh a bheò-shlàinte eadar ceannaich agus reic.
Bithidh gach ceannaiche a' ceannaich bathair aig prìs saor agus ga reic aig prìs daor. Theirear "ràth" ris an difir eadar cosgais an ceannaich agus prìs an reic.
Mar sin: PRÌS REIC - COSGAIS CEANNAICH = RÀTH
Bithidh cuid ceannaichean a' dèiligeadh an aon bathar sònraichte, neo aslach cumhang de bathair- m.e. fionn. Air an dara laimh, bithidh "ceannaichean ginearalta", m.e. fear-bùtha a' ceannaich agus a' reic iomadh seòrsa bhathair.
Is e cùise sònraichte a tha ann an fear a' bhùth . Bithidh esan a' ceannaich bathair "anns an tomad", aig prìs saor. Bithidh esan an uairsin a' reic aonadan beag de bathar aig prìs daor, ri daoine a bhitheas a' cleachdadh na bathair gu pearsanta, mar eisimpleir croganan silidh.
Bithidh bùth ginearalta (mar eisimpleir "Bùth Theàrlaich" anns an sreath Telebhisein "Ran Dan"), a' reic iomadh seòrsa bathair eadar bòtannan is biadh. Tha bùithtean ginearalta fhathast cumanta 's an latha an diugh anns na sgìrean b' iomallach den Ghaidhealtachd.


text:
Thàinig na figearan as ùire a-mach o chionn ghoirid bho Chlàr Iom-easbhaidh na h-Alba (Scottish Index of Multiple Deprivation, no SIMD), agus b’ ann ann am bailtean-mòra agus bailtean na h-Alba a bu mhotha a chaidh easbhaidh is bochdainn a chomharrachadh. Ach a bheil na modhan sgrùdaidh airson a’ Chlàir a’ ciallachadh nach eilear a’ tomhas cuid de na rudan a bhios ag adhbharachadh easbhaidh ann an sgìrean dùthchail?
Le bhith coimhead air a’ Chlàr, shaoileadh tu nach robh bochdainn agus easbhaidh a’ toirt cus droch bhuaidh air sgìrean dùthchail na Gàidhealtachd. A bharrachd air pàirt de dh’ear-thuath an Eilein Sgitheanaich agus ceàrnaidh bhig no dhà de Ghallaibh, chan eil mòran sam bith de na sgìrean dùthchail a tuath air an comharrachadh le dearg (a’ fulang le droch easbhaidh) a rèir SIMD.
Agus tha SIMD cudromach mar shlait-tomhais, oir a rèir làraich-lìn Riaghaltas na h-Alba, “Tha e a’ leigeil le daoine sgrùdadh èifeachdach a dhèanamh air cùisean nuair a thathar a’ dealbh phoileasaidhean agus a’ cosg maoineachadh, far a bheil e na amas dhaibh taic a thoirt do sgìrean agus cuid mhath den t-sluagh a’ fulang le iomadh easbhaidh.”
A rèir an Dr Philomena de Lima, an Stiùiriche aig Ionad Eòlas nan Sgìrean Iomallach is Dùthchail aig Oilthigh na Gàidhealtachd is nan Eilean, chan eil SIMD na ghoireas ro mhath airson easbhaidh is bochdainn a thomhas ann an sgìrean dùthchail, agus tha daoine air a bhith mothachail air sin airson bhliadhnaichean.
Thuirt i, “Tha SIMD a’ tomhas cho pailt ’s a tha easbhaidh ann an sgìrean a rèir àireamhan de dhaoine, agus mar as trice chan fhaighear na h-àireamhan sin ann an sgìrean dùthchail. Ach tha e an crochadh air ciamar a tha thu a’ tomhas easbhaidh is bochdainn; chan eil slatan-tomhais coitcheann ann gus sin a dhèanamh anns gach sgìre agus gus ar cuideachadh leis gach seòrsa poileasaidh.”
Tha trioblaidean ann cuideachd leis a’ chuideam a bhios SIMD a’ cur air gach slait-tomhais - tha tòrr a bharrachd cuideim ga chur air teachd-a-steach na thathar a’ cur air cothrom air seirbheisean is goireasan. Ach ann an sgìrean dùthchail gu math tric bidh duilgheadasan mòra aig daoine cothrom fhaighinn air seirbheisean, còmhdhail is eile; agus ged a bhios SIMD a’ comharrachadh nan daoine a tha feumach air cuid a shochairean stàite, cha bhi e a’ gabhail ealla ris na bhios nithean is seirbheisean a’ cosg, agus glè thric bidh seirbheisean is stuthan nas cosgaile ann an sgìrean dùthchail. Mar sin, dh’fhaodadh tu a ràdh gum bi neach air an dùthaich aig a bheil cosnadh beag a’ fulang barrachd easbhaidh na bhios neach sa bhaile-mhòr ri linn chosgaisean nas àirde.
Thuirt an Dr de Lima gur e dòigh eile a th’ ann coimhead air easbhaidh ann an sgìrean dùthchail, sgrùdadh a dhèanamh air cia mheud duine a bhios a’ faighinn cosnadh ìosal. Bha an t-Ionad an sàs na leithid de sgrùdadh. Thuirt i gun robh dòighean eile ann gus bochdainn ann an sgìrean dùthchail a thomhas a bha ’s dòcha na b’ fheàrr. Dh’ainmich i A’ Mapadh Soirbheas Sòisealta is Eaconamach ann an Sgìrean Dùthchail (SEP) mar dhòigh eile air coimhead air easbhaidh ann an sgìrean dùthchail.
Mhìnich i, “Tha iad a’ lorg dàta air sgìrean a bhios iad a’ meas mar sgìrean a tha air stèidh chugallaich a thaobh chùisean eaconamach is sòisealta, agus bha iad a’ coimhead air sgìrean dùthchail is bailtean beaga.”
A rèir Comhairle do Phoball Alba, tha e follaiseach gum bi daoine air an dùthaich a’ fulang easbhaidh ri linn chosgaisean nas àirde. Thuirt iad, “Tha fianais againn a tha sealltainn gu bheil grunn nithean nan cnap-starra agus nan trioblaid do dhaoine a tha fuireach ann an sgìrean dùthchail. Nam measg tha droch sheirbheisean còmhdhail phoblaich, prìsean àrda airson connaidh, cion taigheadais, prìsean àrda airson thaighean, prìsean àrda airson cumhachd, bancaichean a’ dùnadh, agus trioblaidean le bhith faighinn cothrom air an Eadar-lìon, bùithtean agus air seirbheisean lìbhrigidh. Tha prìsean nas àirde air a bhith ann o chionn fhada airson grunn rudan ann an sgìrean dùthchail - bho bhiadh gu peatrail gu na tha e a’ cosg gus taigh a theasachadh.”
Gus dèiligeadh ri easbhaidh is bochdainn den t-seòrsa seo tha feum air sgrùdaidhean a choimheadas gu sònraichte air cùisean dùthchail agus, a rèir an Dr de Lima, tha cuid a dh’ùghdarrasan ionadail air tòiseachadh air sin. Tha i ag ràdh cuideachd gum bi na h-ùghdarrasan agus Com-pàirteachasan Planaidh Coimhearsnachd agus buidhnean eile a’ sìor atharrachadh nan dòighean obrach aca gus dèiligeadh ri easbhaidh is bochdainn, agus iad a’ feuchainn ri stad a chur air na nithean a dh’adhbhraicheas bochdainn mus tachair i.
Gus dèiligeadh ri easbhaidh is bochdainn, feumaidh fios a bhith againn air cò tha gam fulang agus càit a bheil iad. Tha coltas ann gu bheil barrachd fiosrachaidh a dhìth oirnn fhathast gus a’ cheist sin a fhreagairt.
Tha an t-artaigil seo ga fhoillseachadh ann an co-bhuinn ris a’ Chomann Rìoghail Cheilteach.
O CHIONN 80 BLIADHNA – ON WEEKLY SCOTSMAN, 21 SAMHAIN 1936
An Tiomnadh Nuadh
Tha an t-Ollamh Frank Knight a’ dol a bhi cho math ri fhacal a thaobh clò-bhualadh an Tiomnaidh Nuaidh an Gàidhlig ’s am Beurla. Tha specimen page air a chur am mach, agus tha e dealbhail, coltach gu leòir.
Tha an dà chànain air an aon duilleig, taobh ri taobh, agus tha an litir soilleir, inich agus de dheagh mheudachd. Chan eil teagamh nach bi an leabhar feumail an iomadh rathad, agus tha e duilich a thuigsinn c’ar son nach robh a shamhuil an làimh gach neach o cheann iomadh latha. Bha oidhirp de’n t-seòrs air a toirt aig aon àm; ach, ged a chaidh na Sailm agus na Laoidhean a chur am mach, cha robh, a réir coltais, móran miadh orra ’sa chruth so, agus chaidh an leabhar a leigeadh á clò. Tha mearachdan a chlò-bhualaidh anabarrach ainneamh anns an fhear a tha tighinn an ceartair f’ar comhair, agus air a shon sin tha mòran de’n bhuidheachas ri toirt do’n deagh sgoilear, an t-Ollamh MacLeoid, an Inbhir-nis. Tha mi toirt fainear gu’n do roghnaich e “cha-n ’eil” ann a bhi litreachadh facal cho cumanta ’s a th’ againn, agus tha sin a’ toirt gu cuimhne gur e “cha-n eil” a bha an t-Ollamh Mac a’ Chléirich daonnan a’ cleachdadh. Theagamh gur e “chan eil” is trice a chithear an diugh, agus is facal e mu’m bheil iomadh caochladh beachd.
Cha chòir an leabhar so fhàgail gun cheannach, agus chan eil a phrìs ro mhòr. Gheibhear e bho 3s 6d gu 15s, agus tha na Sailm ’s na Laoidhean ann mar an còrr.
Aonghas MacEanraig
GAELIC GUIDE FOR LEARNERS
Children’s books in Gaelic - 3
Our excerpt this week is a retelling, rather than a translation, of a modern children’s tale. Whilst the previous examples kept closely to the originals, this one tells the same story, but changes details to more closely align with a Gaelic context.
Seo agaibh sgeulachd mu fhaochag bheag bhiorach
Is muc-mhara mhòr cho cruinn ri Beinn Nibheis.
Sin creag nam bàirneach a-staigh anns a’ phort,
Agus seall air an fhaochaig – chan eil i na tosd.
Ach suas agus sìos le iargain na sùil
A’ coimhead na mara ’s nam bàtaichean-smùid.
(Here’s a story about a small pointed whelk/And a large whale as round as Ben Nevis./That’s the barnacle cliff in the port/And look at the whelk – she isn’t still./But up and down with sadness in her eye/Looking at the sea and the steam-boats.) (Julia Donaldson, An Fhaochag agus a’ Mhuc-mhara, retold in Gaelic by Tormod Caimbeul.)
cho cruinn ri Beinn Nibheis – “cho … ri” is the standard formula for similes in Gaelic (cf. cho toilichte ri luch ann an lofa ‘as happy as a mouse in a loaf’). Reference to Ben Nevis gives the tale a Gaelic background and helps a child reader place the tale within their own culture.
Sabhal Mòr Ostaig offers Gaelic learning opportunities at the College and by distance-learning.


text:
Ionad ùr san amharc an Griomasaigh
Tha dòchas ann an Griomasaigh ann an Uibhist a Tuath air seann eaglais san eilean a leasachadh mar ionad coimhearsnachd.
'S ann leis an Eaglais Shaor a bha an togalach ann an Scoitbheinn bho thùs, ach chaidh a reic is a leasachadh mar thaigh ann an 2010.
Tha e a-nise air a' mhargaidh às ùr is Comann Coimhearsnachd Ghriomasaigh airson a cheannach agus ionad a thogail ann dha na daoine, car coltach ri na h-ionadan coimhearsnachd ann an Solas an Uibhist a Tuath agus Cearsiadar an Leòdhas.
Tagradh
Dhearbh a' bhuidheann gu bheil iad air tagradh a dhèanamh gu Stòras an Fhearainn gus maoineachadh fhaighinn airson an togalach a cheannach, ged a bhiodh an còrr a dhìth orra airson a leasachadh.
Tha iad an dòchas, ma thèid leotha, àite-bidhe a chur air doigh san togalach, còmhla ri margaidh gus stuth às an àite a reic, talla, oifisean do ghnìomhachasan agus Oifis Puist.
Tha Comann Coimhearsnachd Ghriomasaigh ag ràdh gu bheil taic mhòr sa choimhearsnachd airson a' phlana, 's tha dùil aca rannsachadh air a' ghnothach fhoillseachadh an t-seachdain seo.
Dh'iarr iad cead-dealbhachaidh bho Chomhairle nan Eilean Siar mar-thà.
Leis gu bheil an togalach air a' mhargaidh fhosgailte ge-tà, tha iad mothachail gum faodadh am plana aca a dhol an dàrna taobh ma 's e 's gun tig tairgse nas àirde bho chuideigin eile.


text:
Dithis ciontach de mhurt Liam Aitchison
4 An t-Ogmhìos 2013 Ùraichte aig Ùraichte aig
Fhuairear dithis fhireanach, 22 bhliadhna de dh'aois, ciontach de mhurt Liam Aitchison ann an Leòdhas.
Chaidh Liam, a bha 16, a dhochann agus a shàthadh le sgìthinn fichead turas san t-Samhain 2011.
Fhuairear an corp aige ann an taigh ann an Stèinis, faisg air Steòrnabhagh.
Bha èigheachd sa Chùirt nuair a chaidh Ionatan MacFhionghuin agus Stefan Millar a dhìteadh.
Tha tuilleadh aig Ruaraidh Rothach, agus Catriona NicFhionghain.


text:
Naidheachdan 11:00m
6 An t-Samhain 2013 Ùraichte aig Ùraichte aig
Togail Luingeas
Thèid sguir de thogail shoithichean cogaidh ann am Portsmouth le coltas gun tèid na ceudan chosnaidhean a chall an sin. Tha luchd-obrach air Chluaidh, aig Gàraidhean Bhaile a' Ghobhainn agus Scotstoun fhathast a' feitheamh fios air dè na gearraidhean a tha am beachd BAE Systems air na làraichean sin. Tha ceannardan comhairle ann am Portsmouth a' cumail a-mach gu bheil cosnaidhean a' falbh an sin gus an tèid gearradh cosnaidh mòr a sheachnadh ann an gàraidhean na h-Alba ron referendum air neo-eisimeileachd na h-Alba an ath-bhliadhna.
Cìs a' Chonnaidh
Chaidh dàil anns a' phlana airson cìs connaidh nas lugha do sgìrean iomallach air Tìr Mòr gus an tèis tuilleadh sgìrean a chur air an liosta a thèid dhan Choimisen Eòrpach. Tha gearainnean ann gun do rinn Roinn an Ionmhais butarais den sgeama far am bi diesel agus peatroil 5sg nas saoire gach liotair ann an cuid de sgìrean, an dèidh dha tighinn am follais nach robh guth air Gallaibh is Cataibh a chur air an liosta sin. Thuirt Àrd-Rùnair an Ionmhais, Ball-Pàrlamaid Inbhir Nis, Danny Alexander, gum feum iad a-niste sùil eile a thoirt air, agus gum bi an ath-bhliadhna ann mus iarr iad cead air a' Choimisean Eòrpach.
Heileacoptairean
Tha an t-aonadh Unite a' cur iomairt air dòigh airson sàbhailteachd nas fheàrr air seirbheisean-adhair dha na raointean-ola. Tha Unite ag ràdh gu bheil luchd-obrach air am misneachd a chall an dèidh na tubaiste heileacoptair Super Puma mu dheireadh anns an deach ceathrar a mharbhadh. Thuirt a' bhuidheann a tha a' riochdachadh a' ghnìomhachais, Oil and Gas UK, gu bheil iad ag obair air dèiligeadh ris na draghan sin.
Israel
Chaidh seann mhinistear cèin Israel, Avigdor Lieberman, a shaoradh bhon a h-uile casaid a bha na aghaidh airson coirbteachd. Thuirt am Prìomh Mhinistear, Benjamin Netanyahu, gun tèid Mgr Lieberman, aig a bheil beachdan gu math làidir mu na còmhraidhean leis na Pailistinianaich, a thilleadh dhan Riaghaltas Israelach.
Sluagh na h-Alba
Tha dùil gun èirich àireamh-sluaigh na h-Alba mu 500,000 air an ath 25 bliadhna, ach gum bi àireamh nas lugha aig aois obrach. Thuirt an Àrd-Neach-Clàraidh, gum bi barrachd cloinne gam breith, agus barrachd dhaoine a' gluasad a dh'fhuireach a dh'Alba. Tha dùil ri 200,000 duine a bharrachd anns an ath 10 bliadhna, agus gum bi àireamh-sluaigh na h-Alba air èirigh gu 5.8 millean ro 2037.
An Cogadh Mòr
Tha Taigh-tasgaidh Nàiseanta na h-Alba air fiosrachadh fhoillseachadh mu thaisbeanadh mòr a bhios a' siubhail air feadh na dùthcha a' comharrachadh 100 bliadhna bho bha an Cogadh Mòr ann. Seo pàirt de dhiofair thachartasan a bhios a' dol air adhart eadar an ath-bhliadhna agus 2018.


text:
Ionad heileacoptair teasairginn ùr
Thòisichear a' togail ionaid ùir airson heileacoptairean teasairginn aig Port-adhair Inbhir Nis air an t-seachdain seo.
Bidh an t-ionad am measg seachd goireasan ùra a thèid a thogail air feadh na Rìoghachd Aonaichte.
Tha dùil gum bi an t-ionad deiseil sa Ghiblean an ath-bhliadhna.
Thèid heileacoptairean teasairginn ùra, criubhaichean agus sgiobaidhean-taice a stèidheachadh aig an ionad ùr.
Bristow
Thèid na heileacoptairean a stiùireadh leis a' chompanaidh Bristow Helicopters Earranta, ag obair às leth Buidheann na Mara 's nam Maor-Cladaich.
Fhuair a' chompanaidh an cùmhnant airson seirbheisean teasairginn heileacoptair a stiùireadh air feadh Bhreatainn.
Tha Bristow Helicopters Earranta an-dràsta a' stiùireadh sheirbheisean teasairginn ann an Stèornabhagh.
Mar phàirt den leasachadh, thèid clàran-grèine agus siostam a chruinnicheas agus a chuireas uisge gu feum a thogail.
Thèid an t-ionad ann an Inbhir Nis a chleachdadh bhon Ghiblean 2015, nuair a bhios heileacoptairean teasairginn ùra stèidhichte ann.


text:
Ainm Gàidhlig air dìneasair ùr
Chaidh seòrsa ùr de dhìneasair aithneachadh anns an Eilean Sgitheanach, air an do chuir eòlaichean ainm Gàidhlig.
Bha an snàgair mara beò o chionn mu 170 millean bliadhna, agus chaidh aithneachadh bho fhosailean a chaidh a lorg ann an Stafainn.
Chuir eòlaichean bho Oilthigh Dhùn Èideann an t-ainm Dearcmhara air a' chreutair, bha 14tr (4.2m) de dh'fhaid.
Bha iad ag obair air cruinneachadh de bhloighean chnàmhan a chaidh a lorg san Eilean Sgitheanach thar an 50 bliadhna a dh'fhalbh.
Albannach
Dh'aithnich iad grunn sheòrsaichean de chreutairean uisgeach nach eil beò tuilleadh, ris an canar ichthyosaurs, agus a bha beò bho thoiseach gu ruige meadhan na Linne Diùrasaich, an t-seòrsa ùr seo nam measg.
"Aig àm nan dìneasairean, bha creutairean snàgach cho mòr ri motar-bhàtaichean a' tathaich uisgeachan na h-Alba," thuirt an Dr. Steve Brusatte, bho Sgoil an Geo-Shaidheans aig Oilthigh Dhùn Èideann.
"'S ainneamh dha-rìribh a gheibhear lorg air am fosailean, agus cha b' ann gu an-dràsta fhèin a lorg sinn seòrsa fa leth a bha gu tur Albannach."
"Mura b' e cho fialaidh 's a bha an cruinneachair a thug seachad na cnàmhan seo don taigh-tasgaidh, seach a bhith gan cumail no gan reic, cha robh fios againn gu bràth gun robh am beathach iongantach seo beò riamh."
B' e co-bhanntachd eadar Oilthigh Dhùn Èideann, Taighean-tasgaidh Nàiseanta na h-Alba, Taigh-tasgaidh Hunterian Oilthigh Ghlaschu, Dualchas Nàdair na h-Alba, agus Taigh-tasgaidh Stafainn san Eilean Sgitheanach.
Thuirt an Dr. Nick Friseal, bho Thaighean-tasgaidh Nàiseanta na h-Alba: "Chan e a-mhàin gur e lorg air leth sònraichte a tha seo, ach tha e cuideachd a' comharrachadh toiseach co-obrachaidh mhòir ùir, sa bheil cuid de phrìomh phalaenteòlaichean na h-Alba an sàs.
"Thug e prìomh bhuidhnean, luchd-cruinneachaidh ionadail san Eilean Sgitheanach, agus eòlaichean bho nas fhaide air falbh còmhla.
"Tha sinn air bhioran mu phrògram na h-òbrach a tha seo, agus sinn mar thà ag obair air lorgaidhean ùra."
Tha an sgrùdadh air fhoillseachadh ann an Leabhran Albannach a' Gheòlais.


text:
Tuath-gaoithe coimhearsnachd ga thòiseachadh an Uibhist
Tòisichidh obair an ath-sheachdain air tuath-gaoithe ann an Uibhist a Deas.
'S ann leis a' choimhearsnachd a bhios an tuth-gaoithe air fad, agus 's e am fear as motha an Alba a th' air a ruith leis a' choimhearsnachd a-mhàin.
Thathas an dòchas gun cuir an tuath-gaoithe £1m ri eaconamaidh na sgìre gach bliadhna.
Bidh an tuath-gaoithe ann an Loch a' Chàrnain, agus bidh trì chrainn ann.
Fhuair am pròiseact maoineachadh bho Thaic-airgid Sòisealta na h-Alba, Maoin Eòrpach an Leasachaidh Roinneil, agus Banca a' Cho-op, luach uile gu lèir £11.4m.
Chùm Iomairt na Gàidhealtachd 's nan Eilean (HIE) agus BIG Lottery taic-airgid ris a' phròiseact san ùine ullachaidh, le taic-teicnigeach agus grant cuideachd bho Cumhachd Coimhearsnachd na h-Alba.
"Tha sinn an dòchas gum bi na crainn suas ro dheireadh an t-Samhraidh, agus bidh iad a' ruith son mìos no dhà airson a dhèanamh cinnteach gu bheil a h-uile sian a' dol dòigheil," thuirt Cathraiche Stòras Uibhist, Aonghas MacIlleMhaoil.
"Bidh an uair sin an coimiseanadh seachad san t-Sultain no san Damhair seo tighinn.
"Bliadhna às dèidh sin, bidh sinn an dòchas gum bi sinn a' faighinn a' chiad chuid airgid a-steach dhan choimhearsnachd a-mach às a' phròiseact a tha seo," thuirt e.


text:
Stèisean Mhaor-cladaich gus dùnadh
Dùnaidh Stèisean Mhaor-Cladaich Chluaidh gu h-oifigeil Dimàirt a dh'aindeoin iomairt gus a ghlèidheadh.
Bha stèisean Chluaidh a' frithealadh air sgìre fharsaing bho Mhaol Ghall-Ghàidhealaibh gu Àird nam Murchan.
Sguir iad gairmean-èiginn a fhreagairt mar thà, agus na stèiseanan ann an Steòrnabhagh agus Béal Feirste air an obair aca a ghabhail os làimh san t-Samhain.
Tha an stèisean am measg ochd a cho-dhùin Buidheann na Mara 's nam Maor-cladaich (MCA) a dhùnadh mar phàirt de phlanaichean gus an t-seirbheis ùrachadh.
'S e Brixham, Foirthe, Great Yarmouth, Liverpool, Portland, Swansea agus Thames an fheadhainn eile.
Bha an MCA an toiseach am beachd grunn stèiseanan eile a dhùnadh, Steòrnabhagh is Sealtainn nam measg, ach dh'atharraich iad am planaichean às dèidh iomairtean anns na diofar sgìrean.
Cha do shoirbhich ge-tà le iomairt gus stèisean Chluaidh fhein a ghlèidheadh.
Buille
'S e buille a bhios ann dhan sgìre a bha an stèisean a' frithealadh, a rèir Eric Mhic a' Ghobhainn, a tha na sgiobair san Òban.
"Na daoine a tha a' fuireach san àite agus ag obair san stèisean ionadail - tha iad eòlach air an dùthaich, na daoine is an t-seòrsa bhàtaichean a tha ag obair ann.
"Tha mi fhìn a' smaoineachadh gur e call a tha seo oir ged a tha innealan aca an-diugh 'son cumail sùil air soitheachan, leithid AIS is GPS, chan eil mi a' smaoineachadh gu bheil càil a' dèanamh an-àirde 'son daoine aig a bheil fios dè tha a' tachairt san àite agus a tha eòlach air an àite," thuirt e.
Tha an MCA ag ràdh gum bi an t-seirbheis aca a cheart cho math 's a bha i roimhe.
Thuirt iad gun do rinn iad deuchainnean mionaideach is farsaing air na dòighean-obrach ùra mus do cho-dhùin iad stèiseanan a dhùnadh.


text:
Dà cholbh a' falbh on Phàipear Bheag
Tha dithis, a tha gu math aithnichte 'son colbh bheachd anns a' Phàipear Bheag, An t-Àrd-Oll. Dòmhnall MacLeòid agus Brian MacUilleim, nach bidh a' sgriobhadh dhan phàipear tuilleadh.
Chaidh innse do Bhrian MacUilleim, fear de na stèidhich am Pàipear Beag an toiseach, nach eileas ag iarraidh colbh bhuaitheasan tuilleadh, an dèidh dha sgrìobhadh a' dìon an Oll. MhicLeòid.
Tha sin an dèidh dhan Oll. MacLeòid colbh a sgrìobhadh a nochd anns a' phàipear air an 22na là den Chèitean mu shuidheachadh luchd-imrich à Ceann Tuath Africa a tha a' siubhail dhan Roinn Eòrpa.
Anns a' cholbh sin, sgrìobh e mu na cunnartan, na bheachd fhèin, a tha an lùib àireimh mhòir de Mhuslamaich a bhith a' tighinn chun an Roinn Eòrpa.
"Suarach"
Thog e draghan a thaobh saorsa agus deamocrasaidh, agus thuirt e gum faod "Crìosdaidheachd ar sàbhaladh bho Ioslam" is gum feum daoine an t-soisgeul a chur an cèill air feadh Alba.
Chan eil colbh bhuaithe air nochdadh sa phàipear bhon uair sin.
Thathas a' tuigsinn gun tàinig cuideam air bho sgioba stiùiridh a' phàipeir, agus gun robh an t-Àrd-Oll. MacLeòid a' faireachdainn air a chuingealachadh le sin.
Air an 3mh là den Iuchar, dh'fhoillsich am pàipear colbh le Brian MacUilleim, a bha a' cur dìon air an Àrd-Oll. MacLeòid, ag ràdh nach eil pàipear eile ann am Breatainn a bhiodh deònach dèiligeadh ri cuspairean cruaidh mar a tha am Pàipear Beag.
Thuirt e cuideachd, ged a tha mòran nach aontaich leis na bhiodh an t-Àrd-Oll. MacLeòid a' sgrìobhadh, gun robh e a' toirt air daoine smaointinn mu chuspairean mòra.
Tha cuideachd tè a th' air a bhith a' sgrìobhadh cuilbh dhan Phàipear Bheag, Maggie Choinneagan, air innse gu bheil i a' cur a cùl ris a' phàipear ri linn na dòigh "suarach" san deach dèiligeadh ris an dithis eile.
Sgaoil am Pàipear Beag brath-naidheachd a' dearbhadh nach bi Brian MacUilleim, no an t-Àrd-Oll. MacLeòid a' sgrìobhadh dhan phàipear tuilleadh.
Thug iad taing dhan dithis airson na rinn iad dhan phàipear thar iomadach bliadhna, ag ràdh gun robh iad air cliù a chosnadh mar "sgrìobhadairean foghlaimichte, làidir nam beachdan agus air an robh meas".
Thuirt iad cuideachd gum bi cuid ag ionndrainn an sgrìobhaidh aca.


text:
- TIOTAL
- Sgioba Iasgach a' Bhradain, Leathallt, An t-Eilean Sgitheanach
- EXTERNAL ID
- HCD_DAVIDBANKS_065
- ÀITE
- Leathallt
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Cille Mhoire
- LINN
- 1950an; 1960an
- CRUTHADAIR
- James/David Banks
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 13120
- KEYWORDS
- bradan
gnìomhachasan
rèileannan
mèinnir
mèinnean
San dealbh-chamara seo chithear an sgioba a bha a' frithealadh stèisean iasgaich a' bhradain ann an Leathallt air an Eilean Sgitheanach. Tha iad a' gabhail drama ach an comharraich iad deireadh seusan an iasgaich. Bha obair an iasgaich a' cumail iomadh duine san sgìre ann an obair, ach dìreach fad an t-seusain.
Tha na fireannaich nan suidhe air deice an 'Nereid', a' phrìomh bhàta, a bha ga chumail ann am Port Rìgh agus a sheòladh a-mach gu stèiseanan eile a' bhradain a' toirt leis deigh, lìn agus stuthan sholair agus a' toirt a' bhradain ùr-ghlacte air ais a Phort Rìgh don taigh-deighe, far am biodh e air a stòradh gus an deidheadh a reic no a thogail bhon Eilean Sgitheanach. Bhiodh an 'Nereid' a' dol latha mu seach do stèisean Stafainn agus an uairsin don Bhràigh agus do Ratharsair an ath latha.
West Highland Salmon Fisheries Co Ltd
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
'S e sgriobt a tha a' leughadh làraich agus a bhios a 'cleachdadh fiosrachadh feumail bhon lìon. Is e sgrìobadh sgrion am fuasgladh as fheàrr a thaobh faighinn fìor dhàta bho làraich-lìn agus duilleagan lìn gu Microsoft Excel. Tha Extension Scraper Google Chrome na inneal sgrìobadh cumhachdach a tha ag obair air Windows agus Mac OS.
Tha scriobadh leudachaidh Google Chrome na inneal sgrìobadh sgàil neartmhor a 'dol an-asgaidh air Chrome Web Store. Tha an inneal sgrìobadh seo air a stàladh ann am brabhsair Chrome mar plugan. Tha am plugan a 'toirt cothrom do bhlogaran is luchd-margaidheachd fiosrachadh fhaighinn bho dhuilleagan lìn le bhith a' briogadh deas air eileamaid. Bu chòir '' Scrape coltach '' a dhol sìos air do sgrion ma bhriogas tu air rudeigin ceart.
Ro-ràdh do XPaths
'S e cànan prògramachaidh a tha ann am XPath a thathar a' cleachdadh gus fiosrachadh riatanach fhaighinn ann an structaran XML. Tha am faidhle HTML na dheagh eisimpleir de structar XML. Tha XPath air a chleachdadh gu cumanta airson neadan cuimseach a thaghadh. Anns a 'cho-theacsa seo, thèid XPaths a chleachdadh gus dearbhadh dè an teacsa a thèid a tharraing air duilleag-lìn. Cuidichidh XPaths cuideachd ainmean pàrtaidhean agus àireamhan fòn BP na Suaine a chomharrachadh cuideachd.
Le bhith a 'cleachdadh sgiobair Google Chrome airson faighinn a-steach fiosrachadh mionaideach air 349 BP Suaineach
le Chrome's Scraper, chan e a-mhàin sìmplidh a th' ann a bhith a 'tarraing fiosrachadh bho làrach-lìn ach cuideachd sgoinneil. Is toil leam am pròiseas agus an dòigh-obrach fhèin.
Tha an làrach-lìn a 'toirt liosta de na buill Suaineach agus na seòlaidhean aca. Gus tòiseachadh, cliog deas air BP sam bith agus tagh "Scrape Similar. "Bu chòir dhut an taisbeanadh a leanas fhaicinn air do sgrìn.
Stiùireadh ceum air cheum air mar a sgrìobhas tu duilleag-lìn air sgrion
Ma bhriogas tu air aon BP agus tagh "Inspect element," thèid liosta aibidealach a chruthachadh fo "" grid_6 alpha omega clas coileanaidh toradh rannsachaidh ". Thèid dà cheum a chleachdadh gus an duilleag lìn seo a sgrìobadh. Bidh ceum a 'gabhail a-steach tagaichean a tha a' gabhail a-steach dàta BP le XPath. Bidh ceum a 'toirt a-steach pìosan sònraichte de dhàta a thogail mar ainmean pàrtaidh, ainmean, agus àireamh fòn agus cuiridh iad an dàta ann an colbhan.
Ceum 1
Cuir nas doimhne ann an structar HTML agus cumail na h-eileamaidean slàn. Puing na tagaichean gus àireamh nan tagaichean a tha co-cheangailte ri eileamaidean air do structar aithneachadh. Comharraich an tag mu dheireadh a tha a 'gabhail a-steach an dàta cuimsichte. Rach deuchainn XPath air an structar le bhith a 'briogadh "Scrape. "
Thèid liosta de 349 sreathan a thaisbeanadh air do sgrìn. Tha 349 a 'riochdachadh àireamh iomlan nam BP Suaineach.
Ceum 2
Roinn an dàta a tha air a chuir a-steach do cholbhan. Dèan sgrùdadh air còd HTML air an duilleag-lìn a bha thu a 'cleachdadh. Anns a 'chùis seo, tha na pìosan a thèid a tharraing aig an àm seo air an comharrachadh ann am buidhe. Cuir a-steach na XPaths anns an raon cholbhan a chaidh a chruthachadh agus briog air "Scrape" gus am plugan a ruith.
Ma tha eòlas bunaiteach agad air XPaths, cha bhi thu a 'tuigsinn phrògraman mar dhuilgheadas dhut. Bheir an stiùireadh ceumannan gu h-àrd dhut comharradh air mar a sgrìobhas tu duilleag-lìn air an sgrion. Ma tha thu ag obair air a bhith a 'sgrìobadh iomadh làrach-lìn, feumaidh tu sgilean prògramachaidh a bhith agad.


text:
- TIOTAL
- Meòrachan a thaobh Phìobairean
- EXTERNAL ID
- Z_GB1741_D592_4_01
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 8 An t-Samhain 1940
- LINN
- 1940an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6017
- KEYWORDS
- pìobairean
ceòl
comhlain pìoba, comhlan airm
pìobrachd
an dara cogadh
an cogadh ann am Breatainn
an cogadh aig baile
Meòrachan a chuir an Còirnealair gu Ceannardan Sgìrean 1, 2 is 3 agus gu na Buidhnean-catha uile. Tha am meòrachan a' moladh gum biodh e "na chuideachadh mòr aig Màrsailean Buidhne agus Buidhne-catha cho math ri Dannsaichean is Cuirmean-ciùil" nam biodh pìobairean aig Buidhnean-catha Freiceadan na Dùthcha.
A rèir a' mheòrachain, feumaidh gu robh daoine ann a bha comasach air a' phìob a sheinn, ged nach biodh iad air a cluich fad ùine mhòir, agus feumaidh gu robh pìoban ann nach deach an cleachdadh fad greis a ghabhadh cleachdadh. Mas e is gu robh eusaonta sam bith ann a thaobh rèiteachadh ciùil, bha an Còirnealair den bheachd gum biodh "Army Manual of Pipe Tunes and Drum Beatings" feumail gus aonta a ruigsinn. Mas is gun aontaicheadh na Ceannardan, rachadh Comataidh Ciùil a stèidheachadh gus airgead a thogail airson ribheidean, màileidean agus mar sin air adhart


text:
Coinneamhan mu chumhachdan ChNES
Cumaidh Comhairle nan Eilean Siar sreath choinneamhan an t-seachdain-sa 's iad a' sireadh bheachdan mun iomairt aca gus tuilleadh chumhachdan a thàladh thuca fhèin.
Tha a' Chomhairle air a bhith ag obair ann an co-bhuinn le Comhairlean Arcaibh agus Shealltainn 's iad airson tuilleadh smachd fhaighinn air gnothaichean mu na cladaichean, an leithid an iasgach agus air grunn na mara.
Tha iad air grunn choinneamhan a chumail mar-thà le riochdairean bho Riaghaltasan Westminster agus Dhùn Èideann.
Dh'iarradh na comhairlean gum biodh barrachd smachd aig eileanaich air an gnothaichean fhèin, ge bith dè an taobh a thèid an referendum air neo-eisimeileachd na h-Alba anns an t-Sultain.
Cumar a' chiad choinneamh ann an Leòdhas oidhche Mhàirt.
"Adhartas"
Tha fear-gairm Chomhairle nan Eilean Siar, Tormod Dòmhnallach, misneachail mun adhartas a tha an iomairt air a dhèanamh gu ruige seo, agus tha e ag ràdh gu bheil e cudromach gum bi a' choimhearsnachd leotha.
"Tha na riaghaltasan fhèin air aontachadh ron Ògmhios gum bi rud aca air a chlàradh as urrainn dhuinn aontachadh air, agus tha sinn airson a bhith ann an suidheachadh cho làidir 's as urrainn dhaibh a bhith, leis a' choimhearsnachd leinn a thaobh nan còmhraidhean a bhios againn air na mìosan a tha romhainn."
Bidh na coinneamhan ann an Talla Chlann MhicGuaire ann am Borgh Dimàirt, ann an sgoil Dhalabroig agus ann an oifisean na Comhairle ann an Steòrnabhagh Diciadain, agus ann an Sgoil Bhàgh a' Chaisteil agus ann an Sgoil Sir E Scott air an Tairbeart Diardaoin.
Bidh na coinneamhan uile a' tòiseachadh aig 7.30f.


text:
Siostaman Windows (XP/7)
Mas ann air Windows 10 a tha thu, coimhead air an duilleag seo.
Tha iomadh dòigh ann gus sin a dhèanamh ach chan eil ach aonan ann a tha ciallach, sÚbailte, luath.
1. Am meur-chlĂ r English United Kingdom Extended/US International
Chan eil sin ri rĂ dh gu bheil feum agad air fear Ăšr a cheannach. Feumaidh gach coimpiutair bathar-bog beag a dhâinnseas dha mar a dhèiligeas e ris aâ mheur-chlĂ r agad. Mar is trice, thig coimpiutairean ann am Breatainn leis aâ bhathar-bhog airson UK Standard Keyboard. Ach gabhaidh sinn atharrachadh gu math furasta airson âs gun lĂ imhsich am PC agad e air dòigh beagan eadar-dhealaichte. Mholamaid seo dhut fiĂš ma tha Windows 8 no 10 agad ann an GĂ idhlig, tha sin aâ tighinn le meur-chlĂ r aig a bheil dealbhadh gòrach agus bâ fheairrde dhut am fear UK Extended.
Ma chleachdas tu am meur-chlĂ r English UK Extended, âs urrainn dhut iuchraichean marbha (deadkeys) a chleachdadh.
Tha iuchair air taobh clĂŹ na h-iuchrach 1 air an dĂ mheur-chlĂ r air a bheil strĂ c `. Air meur-chlĂ r Beurla Ă bhaisteach, cha chuir sin strĂ c air litir ach ma leanas tu an stiĂšireadh seo, thèid agad air strĂ c a chur air fuaimreag sam bith ann am prògram sam bith âs chan ann dĂŹreach ann am Word. Cha bhi buaidh air rud sam bith eile ann ach gum bi na h-iuchraichean marbha seo aig obair – cha ghluais rud sam bith eile.
Dèan na leanas (bidh diofar beag eadar gach siostam Windows ach tha seo ceart san fharsaingeachd, chÏ thu far a bheil rudan ann)
Windows Vista/7
Briog air Start Ât'
Control Panel Ât'
Regional and Language Options / Clock, Language, and Region Ât'
Keyboards and Languages / Change Keyboards or other input methods Ât'
Change Keyboards
ChĂŹ thu rudeigin coltach ris an uinneag seo, briog air Add Ât'
âS mathaid gum bi agad ri sgroladh suas is sĂŹos beagan, chan eil na diofar tionndaidhean de Windows co-ionnann buileach. Ma tha + am badeigin, gabhaidh an earrann ud a leudachadh. Nuair a lorg thu English (United Kingdom), cuir cromag sa bhogsa ri taobh United Kingdom Extended Ât' OK
Bidh thu an uairsin air ais air an sgrÏn seo. Dèan cinnteach gu bheil United Kingdom Extended far a bheil e ag rà dh Default input language agus cleachd Move Up gus am bi United Kingdom Extended os cionn an t-seann mheur-chlà ir mar a chÏ thu san dealbh, tha seo cudromach agus an uairsin OK
A-rèir nan roghainnean agad, dhâfhaoidte nach fhaic thu dealbhag nan cĂ nan sa bhad:
Mur fhaic thu am meur-chlĂ r beag seo, tha teans gum bâ fheairrde dhut an coimpiutair ath-thòiseachadh a-nis. Bidh e ann an uairsin.
2. Ciamar a nĂŹ mi strĂ c ma-thĂ âs e agam a-nis?
Cho furasta ri tuiteam far bĂ ta. ClĂŹ air an iuchair air a bheil Ă ireamh 1 air aâ mheur-chlĂ r agad, chĂŹ thu an iuchair seo:
BrÚth sin aon turas agus an uairsin fuaimreag sam bith. Sin agad e. Mas e litir mhòr a tha a dhÏth ort, brÚth an iuchair agus an uairsin Shift A no Shift E is mar sin sÏos.
NÏ thu iomadh litir eile leis cuideachd, seo na comasan Úra uile gu lèir:
- StrĂ c (`), leig Ă s agus an uairsin litir: à èÏòÚáşát'ł
- AltGr, cum e agus brĂšth litir: ĂĄĂŠĂóúáşĂ˝
- AltGr agus 6 còmhla, leig às agus an uairsin litir: âêÎôÝžš
- AltGr agus 2 còmhla, leig Ă s agus an uairsin litir: äÍïÜßÿáş
- AltGr agus # còmhla, leig às agus an uairsin: ãþù
- AltGr agus c còmhla: ç
Windows XP
Tha seo gu math coltach ri Windows 7/Vista/8. Briog air
Start Ât' Settings Ât' Control Panel Ât' Regional and Language Options Ât' Language (Tab) Ât' Details > Add Ât' English (United Kingdom) Ât' Ok
An uairsin cuir cromag ri Keyboard Layout/IME Ât' United Kingdom (Extended) Ât' Ok Ât' Ok
2. Ath-ghoiridean le ALT
Tha an fheadhainn seo cho toinnte nach mol sinn idir e ach uaireannan, dhâfhaoidte gum bi iad feumail ma tha thu air coimpiutair eile. Tha seo am broinn Windows o thĂšs agus cha leig thu leas dad a chur air dòigh. BrĂšth agus cum sĂŹos an iuchair ALT agus brĂšth na còdaichean a leanas air an NumPad airson litir le strĂ c fhaighinn:
- ALT 0192 – Ă
- ALT 0224 – Ă
- ALT 0200 – Ă
- ALT 0232 – è
- ALT 0204 – Ă
- ALT 0236 – ĂŹ
- ALT 0210 – Ă
- ALT 0242 – ò
- ALT 0217 – Ă
- ALT 0249 – Ăš
Mur eil seo aâ dèanamh dad, dèan cinnteach gun do bhrĂšth thu NumLock. Chan obraich seo air laptops!


text:
Aisseag eile a dhìth thar Linne Chluaidh
Tha mòran dhaoine ann an Ceann Loch Chille Chiarain ag iarraidh seirbheis aiseig dhìreach gu Siorrachd Àir.
Ged a tha Ceann Locha air tìr-mòr, tha cruth na tìre a' fàgail gu bheil turas air a' bhus a Ghlaschu a' toirt ceithir uairean a thìde, agus thathas a' faireachdainn gun dèanadh seirbheis aiseig e comasach do dhaoine a dhol ann agus air ais ann an aon là.
Ann an Ath-sgrùdadh nan Aiseagan - aithisg a tha an Riaghaltas ag ullachadh an-dràsta - chaidh a mholadh gun deadh seirbheis a chur air dòigh a dh'Eilean Arainn gu ruige Àird Rosain no dhan t-Sròin.
Bhiodh an t-seirbheis sin a' ruith dà là san t-seachdain.
Ro Fhada
Ach nochd beachd aig coinneimh phoblaich ann an Ceann Locha oidhche Luain gun iarradh muinntir Chinn Tìre seirbheis dhìreach thar na Linnidh.
Tha an t-ath-sgrùdadh cuideachd a' moladh dà aiseag a chur air dòigh do dh'Eilean Arainn, eadar Àird Rosain agus Tràigh a' Chaisteil, agus cur às don aiseag a th' ann aig ceann a tuath an eilein, eadar Claonaig agus Loch Raonasa.
Chaidh a ràdh aig a' choinneimh gum biodh e feumail do thurasachd, do ghnìomhachasan agus do mhuinntir an àite nam biodh seirbheis aiseig ùr ann eadar Ceann Locha agus Siorrachd Àir.
Bha faireachdainn làidir ann nach bu chòir don aiseag sin a dhol a-steach do dh'Eilean Arainn, leis gum fàgadh sin an turas ro fhada.
Bhathas ag iarraidh cuideachd gum biodh an t-seirbheis a' ruith co-dhiù 5 là san t-seachdain, gu h-àraid as t-samhradh.
Tha an co-chomhairleachadh a tha an Riaghaltas a' ruith air na seirbheisean aiseig a' leantainn gu ruige deireadh a' Mhàirt.


text:
A' comharrachadh ceud blog 'Illeasbuig Aotruim
A chàirdean, bidh ceud blog aig Gilleasbuig còir san aithghearrachd, agus nach e bhiodh math sùil aithghearr a thoirt air ais air an iomadach buaidh a thug guth sgaiteach, geur-chùiseach 'Illeasbuig air dol a-mach saoghal 'oifigeil' na Gàidhlig?
Smaoinich sibhse air ais gu 2013 agus mar a bha Soillse, an lìonradh nàiseanta rannsachaidh airson ath-bheòthachadh na Gàidhlig, a' foillseachadh nithean air-loidhne sa Ghàidhlig aca fhèin nach gabhadh a thuigsinn gu furasda le càich -
"AN CLÀR-OIDEACHAIDH FIÙGHANTA AGUS DÒIGHEAN-OBRACH ANN AM FOGHLAM MION-CHÀNAIN"Anns a’ bhùth-obrach seo, cnuasaichidh sinn air an raon fharsaing de dhòighean-obrach a thèid cleachdadh fon bhratach, ‘foghlam dà-chànanach.’ Nì sinn meòrachadh air amasan nan dòighean-obrach seo a thaobh thoraidhean agus ann an co-theacsa nan ideòlasan poilitigeach a dh’fhaodadh a bhith taiceil no bacach nuair a thig e gu adhartas cànanach. Ged a thathas air sealltainn gun lean dòighean-obrach ‘làidir’ gu comas dà-chànanach àrd agus na chois bhuannachdan cognatach, ’s ann …" Seadh, seadh, tha sin cho soilleir ri gathan na grèine a-nis.
Am faic sibh, a luchd-leughaidh chòir? Am faic sibh a-nise an diofar a nì blogadaireachd aoireil eirmseach?


text:
A Chailein
An urrainn dhomh cèist a chur ort?: ciamar a rinn thu 'm faclair Gàidhlig Beurla? Is e sin gus ràdha, dè 'n software an d'rinn thu feum dheth gus am faclair a dhèanamh? Agus cò mheud ama a bha de dhìth ort gus e a dhèanamh?
Tha mi fhìn a' dèanamh faclair Breatainnise (do mo dhualchainnt fhìn) agus tha sin duilich, agus tha mi 'smaoineachadh gum b'urrainn dhomh dol air adhart nas luaithe ann.
"Lughaidh", sin ainm co-ionann Louis agus Loïc ann an Gàidhlig na h-Èireann. Is e m'ainm baistidh-sa Loïc sa Fhràingis (thathar ga sgrìobhadh Loig sa Bhreatainnis). Agus Ó hEacháin, bhon a tha 'm facal "each" ann agus tha 'm facal "each" sa Fhràingis na m'ainm-sa. Thuig thu gur Frangach mi, agus gum beil cuid dhe mo mhuinntir às a' Bhreatainn (mar sin tha ainm baistidh Breatannach orm). Tha Breatainnis agam cuideachd, dh'fhoghlaim mi le caraid agus le seann-daoine i.
Mar sin leat an dràsta, a charaid
Lughaidh
A Lughaidh,
Seadh. Is mise a rinn sin. Tha mi ag obair air fear Beurla-Gàidhlig an-dràsta, ach 's e obair mhall, mhall a th' ann! Agus gun chinnte bhith agam gum bi e air fhoillseachadh a-chaoidh!
Am faod mi faighneachd, an e 'Louis' a tha air d' ainm sa' chanan eile, air neo an e ainm Èireannach a th' ann? Agus dè mu dheidhinn Ó hEacháin? Dè an riochd a tha air sin sa' chànan eile? 'S dòcha nach bi thu a' cleachdadh an riochd eile? Mur bi, gabh mo leisgeul.
Tapadh leat airson nam faclan coibhneil agad.
Cailean
Découvrez une nouvelle façon d'obtenir des réponses à toutes vos questions !
Profitez des connaissances, des opinions et des expériences des internautes sur Yahoo! Questions/Réponses.


text:
- TIOTAL
- Murchaidh Dubh na h-Uamha
- EXTERNAL ID
- WHA_TA03FI_GA
- ÀITE
- Geàrrloch
- SIORRACHD/PARRAIST
- ROS: Geàrrloch
- DEIT
- 1993
- LINN
- 1750an
- CRUTHADAIR
- West Highland Animation bho sgeulachdan traidiseanta
- NEACH-FIOSRACHAIDH
- West Highland Animation
- AITHNEACHADH MAOINE
- 3300
- KEYWORDS
- Cultar
Beul Aithris
Dealbhan bheò
clann
Eachdrachail, Mort
Clann MacCoinnich
Ceann Taill
Fogairt
àth na Cinn
dìoghaltais
oighreachd
bhideo
bhideothan
Tha Mac Gill' Anndrais olc, air àite Mhurchaidh Dhuibh MhicCoinnich, Ceannard Chinn t-Sàile, a ghabhail gun chòir. An dèidh dha àireamh bhliadhnachan a chur seachad ann an uamhan, theich Murchadh Dubh à Leòdhas agus dh'iarr e cuideachadh air Gille Riabhach. Thill iad nan dithis agus le cuideachadh on bhanaltruim dhìleas aige, dh'ath-choisinn iad dualchas Mhurchaidh Dhuibh.
B'e am fiolm seo pàirt dhen t- Sreath Deilbh-Beò 'Gàidhlig Gu Leòr' a chaidh a chraobh-sgaoileadh air 'Dè a-Nis?' BBC Alba, ann an 1996. Ann an 1997, fhuair am fiolm an duais 'Suaicheantas Or' anns na Duaisean Eadar-Nàiseanta airson Fhiolm is Bhideo IAC.
Air a dhèanamh le: Aonad Gàidhlig Gheàrrloich - Barry Gault, Iain Wentworth, Diorbhail Wentworth, Ailsa Carruthers, Mhairi Carruthers, Kayley Carruthers, Stuart Pickering, Richard Pickering.
Taing gu: Lorraine Redpath, Catriona Dunbar, Roy Wentworth, Magaidh Wentworth, Iseabail NicCoinnich, Sarah NicLeòid, Anndra Wiseman, Ruairidh MacNeacail, Mairi NicArtair, Iseabail Mhoireach, Sandra Cheanadach, Mairi Mhoireasdan.
Cèol le: Beth Hunter, Anna Henderson, Joseph Ross, Philip Dary agus Còisir Àrd-Sgoil, Gheàrrloich.
Le taic airgid bho: C.T.G.; Scottish Arts Council National Lottery Funding; C.N.A.G.; Roinn na Gaidhealtachd; R.A.C.E.; Comhairle Rois is Chrombaidh
Stiuiriche: Leaslaidh NicCoinnich
Ard-Riochdairean: Eilidh Crossan agus Donnie MacLeòid


text:
Naidheachdan 11:00m
16 Am Faoilleach 2014 Ùraichte aig Ùraichte aig
Gille beag a dhìth
Tha poilis ann an Dùn Èideann a' coimhead airson gille beag, trì bliadhna de dh'aois. Chaidh Mikael Kular dhan leabaidh na dhachaigh ann an Ferry Gait anns a' bhaile mu 9:00f a-raoir, ach cha robh sgeul air nuair a dhùisg a theaghlach anns a' mhadainn. Tha na poilis ag iarraidh fios bho dhuine sam bith a dh'fhaodadh a bhith air fhaicinn. Thuirt na poilis gur dòcha gun robh seacaid shoilleir dhonn air le hood orra, brògan donn agus aodach oidhche.
Am Morair Rennard
Thuirt an Leas-Phrìomh Mhinistear, Nick Clegg, a-rithist gum feum am Morair Lib-Deamach, am Morair Rennard, a leisgeul a thabhann agus aithrisean ann gun do rinn e tàire-dhrabasta air boireannaich a bha ag obair dhan phàrtaidh. Fhuair rannsachadh air taobh a-staigh a' phàrtaidh nach eil dearbhadh ann le cinnt, agus thuirt am Morair Rennard fhèin nach do rinn e dad ceàrr. Thuirt Mgr Clegg ge-tà, gun do dh'fhàillig dòighean-obrach a' phàrtaidh.
Alasdair Darling
Canaidh Ceannard na h-iomairt Nas Fheàrr Còmhla, Alasdair Darling, aig òraid ann an Dùn Èideann an-diugh, nach eil an fheadhainn a tha ag iarraidh neo-eisimeileachd do dh'Alba a' freagairt cheistean bunaiteach air a' chùis. Thuirt Leas-Phrìomh Mhinistear na h-Alba, Nicola Sturgeon, gu bheil mòran bhuannachdan a' feitheamh air Alba neo-eisimeileach le ballrachd anns an Aonadh Eòrpach.
MOD
Thuirt seann Rùnaire Dìon nan Stàitean Aonaichte, Raibeart Gates, gum faodadh gearraidhean an MOD an càirdeas sònraichte a th' eadar Breatainn agus Aimeireaga a chur ann an cunnart. Thuirt esan gu bheil na gearraidhean a' cur teagamh ann an comas Feachdan Armaichte Bhreatainn. Thuirt an MOD gur ann aig Breatainn a tha an ceathramh buidseat dìon as motha air an t-saoghal.
Aiseag ùr Ratharsaigh
Tha muinntir Ratharsaigh ag iarraidh coinneimh le Caledonian Mac a' Bhriuthainn agus dragh orra mu bhàt'-aiseig ùr an eilein. 'S e an MV Hallaig tè de na ciad shoithichean air an t-saoghal a tha a' ruith air an dà chuid cumhachd bataraidh agus diesel. Ach, on thòisich i air an t-slighe eadar Ratharsaigh agus Sconnsair anns an Eilean Sgitheanach bho chionn dà mhìos, tha trioblaidean air a bhith ann, agus tha luchd-cleachdaidh a' gearain nach eil clàr-ama seasmhach ann agus nach eil Caledonian Mac a' Bhriuthainn ag innse dhaibh dè tha tachairt.
Bann-leathann
Thèid bann-leathann fìor luath a sgaoileadh gu 37 coimhearsnachdan air feadh Alba. Tha sgìrean de dh'Earra-Ghàidheal am measg na gheibh seirbheis nas fheàrr fon ath ìre den phròiseact, a chosgas cha-mhòr £150m uile gu lèir. Bidh 40,000 dachaigh is gnìomhachas a' faighinn ceangal ris an t-seirbheis ùr air an t-Samhradh am-bliadhna.
Bernie Ecclestone
Thuirt cùirt ann am Munich gun tèid Ceannard Formula a h-Aon, Bernie Ecclestone, fheuchainn fo chasaid gun do rinn e foill. Tha esan fo chasaid gun do phàigh e bancair Gearmailteach mar dhòigh air a smachd a chumail air an spòrs. Thuirt Mgr Ecclestone nach do rinn e dad mì-laghail.


text:
Fosgarrachd
Tha sinn ag amas air seirbheisean agus fiosrachadh àrd-chàileachdail do gach ball den phoball agus bidh sinn a' freagairt litrichean an taobh a-staigh 20 latha bho fhuaireadh iad. Mura h-urrainn dhuinn freagairt slàn a thoirt seachad an taobh a-staigh an ama seo, sgrìobhaidh sinn thugaibh a mhìneachadh carson a tha dàil ann agus cuin as urrainn dhuibh a bhith a' sùileachadh fios slàn air ais.
Mus cuirear iarrtas a-steach airson fiosrachaidh
Tha mòran fiosrachaidh againn mar-thà a tha ri fhaotainn air an làraich-lìn againn, tro ar Sgeama Foillseachaidh a lorgar gu h-ìosal agus anns an Aithisg Bhliadhnail againn. Gheibh sibh cuideachd àireamh mhòr de fhoillseachaidhean, fiosrachadh mu cho-chomhairlichean agus pàipearan a' Bhùird air an làraich-lìn againn. Tha sinn a' moladh gun coimhead sibh ris an làraich-lìn againn an toiseach mus iarr sibh fiosrachadh oir dh'fhaodadh gu bheil e ri làimh a-cheana.
Tha sinn fìor dhealasach a thaobh gèilleadh do reachdas a tha a' toirt dhuibh còir air fiosrachadh iarraidh agus am fiosrachadh sin a bhith air a sholarachadh dhuibh mura h-eil adhbharan matha ann gun sin a dhèanamh.


text:
Home> KWC , Laras Pendek > P226 S-5
P226 S-5
Grosir airsoftgun, airsoft gun murah, toko airsoft gun jakarta, pusat airsoftgun, airsoftgun murah, jual airsoft gun murah, distributor airsoft gun, raja airsoftgun, toko airsoft gun surabaya, toko airsoft gun bandung, toko airsoft gun semarang, jual airsoft gun semarang, toko airsoft gun medan, toko airsoft gun aceh, toko airsoft gun banjarmasin, airsoftgun palangkaraya, airsoftgun papua, airsoftgun solo, jual airsoft gun palembang, jual airsoft gun batam, airsoft gun pontianak, toko airsoft gun lampung, airsoft gun samarinda, toko airsoftgun depok